ပြင်သစ်ယဉ်ကျေးမှုဌာနက ပြင်သစ်စာသင်တန်းတွေက တကယ်ပဲ ဈေးကြီးသလား - Institut français de Birmanie\nပြင်သစ်ယဉ်ကျေးမှုဌာနက ပြင်သစ်စာသင်တန်းတွေက တကယ်ပဲ ဈေးကြီးသလား\nလူတိုင်း ပြောလေ့ရှိကြတာကတော့ ပြင်သစ်ယဉ်ကျေးမှုဌာနက သင်တန်းတွေ ဈေးကြီးတယ် ဆိုတာပါပဲ။ တကယ်ကြီးသလား မကြီးဘူးလား၊ တန်လား၊ မတန်လား ဆိုတာ မိတ်ဆွေများ ဆန်းစစ်နိုင်ဖို့ ရှင်းပြလိုပါတယ်။\nတရားဝင် အသိအမှတ်ပြု ဘာသာစကားနဲ့ ယဉ်ကျေးမှုဌာနတွေဟာ ၎င်းတို့ ကိုယ်စားပြုတဲ့ နိုင်ငံအလိုက် မြန်မာနိုင်ငံမှာ ဖွင့်လှစ်ထားပါတယ်။ များသောအားဖြင့် ကိုယ်စားပြုနိုင်ငံတွေရဲ့ သံရုံးတွေ အောက်မှာ ရပ်တည်နေကြပါတယ်။\nအဲဒီဌာနတွေ၊ စင်တာတွေရဲ့ အားသာချက်ကတော့ သင်ကြားရေး နည်းစနစ်ပိုင်းဆိုင်ရာ၊ စံချိန်စံနှုန်းဆိုင်ရာ၊ လေ့ကျင့်ပေးမှုဆိုင်ရာ၊ အရင်းအမြစ်ပိုင်းဆိုင်ရာနဲ့ တရားဝင် အသိအမှတ်ပြုပေးနိုင်မှုဆိုင်ရာ ကဏ္ဍတွေမှာ အချိန်နဲ့ တပြေးညီ ပြောင်းလဲနေမှုတွေကို အမီလိုက်နိုင်စွမ်းရှိပြီး လည်ပတ်နိုင်တာပါပဲ။ အဲဒီလို လည်ပတ်နေရတဲ့အတွက်လည်း အပြင်က သင်တန်းတွေနဲ့စာရင် သင်တန်းကြေး များတယ်လို့ အများက ယူဆလေ့ရှိကြပါတယ်။\nမြန်မာနိုင်ငံဆိုင်ရာ ပြင်သစ်သံရုံးအောက်က ပြင်သစ်ယဉ်ကျေးမှုဌာနကို ရန်ကုန်မြို့မှာ ၁၉၆၁ ခုနှစ်ကတည်းက စတင်ဖွင့်လှစ်ခဲ့ပြီး ပြင်သစ်ဘာသာစကားသင်တန်းများ၊ ပြင်သစ်-မြန်မာ ယဉ်ကျေးမှုနဲ့ ပညာရေးဆိုင်ရာ ပူးပေါင်းဆောင်ရွက်မှုများ၊ ပြင်သစ်နိုင်ငံမှာ ပညာသင်ကြားကြမယ့် ကျောင်းသူကျောင်းသားများအတွက် ပံ့ပိုးကူညီပေးမှုများ၊ ပြင်သစ်ပညာရေးဝန်ကြီးဌာနရဲ့ တရားဝင် အသိအမှတ်ပြု ပြင်သစ်ဘာသာစကား ကျွမ်းကျင်မှုဆိုင်ရာ စာမေးပွဲများကို စီစဉ်ကျင်းပပေးလာခဲ့တာ ၂၀၂၁ ခုနှစ်မှာ နှစ် ၆၀ တင်းတင်း ပြည့်ခဲ့ပါပြီ။\n၅၅ နာရီစာ သို့မဟုတ် ၃ လစာ သင်တန်းကြေး\nဌာနရဲ့ ပုံမှန်သင်တန်းများအတွက် သင်တန်းကြေးတွေကို အဆင့်ပိုင်းအလိုက် ကောက်ခံပါတယ်။ တစ်လချင်း ကောက်ခံတာမျိုး မဟုတ်ပါ။ ခုလက်ရှိ သင်တန်းကြေးများဟာ ၂၀၁၇ ခုနှစ်ကတည်းကပင် ရှိနေတဲ့ သင်တန်းကြေးများ ဖြစ်ပြီး စနေ၊ တနင်္ဂနွေ ဖြစ်တဲ့ သင်တန်းများအတွက် ၁၇၆ ဒေါ်လာ ကောက်ခံပြီး ကျန်ရက်များမှာ သင်တဲ့ သင်တန်းကြေးများကို ၁၅၀ ဒေါ်လာ ကောက်ခံပါတယ်။\nအဲဒီအတွက် တစ်လမှ အကြမ်းဖြင်းအားဖြင့် ဒေါ်လာ ၅၀ နဲ့ ၆၀ အကြားသာ ကျသင့်ပါတယ်။ တစ်လဆိုတာမှာလည်း အပြင်က သင်တန်းတွေမှာ တစ်ပတ် ၃ နာရီ တစ်လ ၁၂ နာရီလောက် သင်ပေးတဲ့အချိန်မှာ ပြင်သစ်ယဉ်ကျေးမှု ဌာနက သင်တန်းတွေဟာ တစ်ပတ်ကို ၅ နာရီ တစ်လကို နာရီ ၂၀ သင်ပေးနေပါတယ်။\nအပြင်သင်တန်းတွေမှာဆိုရင် တစ်ပတ်မှ ၃ နာရီ တစ်လမှာ ၁၂ နာရီကို ကျပ်ငွေအားဖြင့် ငါးသောင်းလောက် ပေးရတာ သက်သာတယ်လို့ ထင်စရာ ရှိပေမယ့် ဌာနရဲ့ တစ်လကို ၁၈ နာရီ – ၁၉ နာရီစာ သင်တန်းကြေးဟာ ၂၀၁၇ ခုနှစ်ကတည်းကနေ ယခုတိုင် ဒေါ်လာ ၅၀ နဲ့ ၆၀ အကြားသာ ဖြစ်လို့ မတိမ်းမယိမ်းပါ။ ပြဿနာက ဒေါ်လာငွေဈေး တအား မြင့်တက်သွားတဲ့အတွက် မိတ်ဆွေများအနေနဲ့ သင်တန်းကြေး ကြီးမြင့်တယ်လို့ ထင်နေကြတာ ဖြစ်ပါတယ်။\nမှတ်ပုံတင်ကြေးအနေနဲ့ အဆင့်ပိုင်းတစ်ခုချင်းစီ မကောက်ခံဘဲ ဥပမာ A2 ကနေ B1 တက်သွားတာမျိုး ဖြစ်မှ အဆင့်အပြည့်တစ်ခုအတွက် တစ်ကြိမ်သာ ကောက်ခံပါတယ်။ ဒါကလည်း ပါရီက ချမှတ်ထားတဲ့ စနစ်များအရ ကောက်ခံရခြင်း ဖြစ်ပါတယ်။ ဖတ်စာအုပ်ဆိုတာကလည်း မဝယ်မနေရ မဟုတ်ပါ။ မူရင်း စာအုပ်သုံးချင်တဲ့ သင်တန်းသူ သင်တန်းသားများကတော့ ဝယ်ကြပါတယ်။\nပြင်သစ်ယဉ်ကျေးမှုဌာနရဲ့ ပြင်သစ်စာ သင်တန်းတက်ရင် ဘာအကျိုးကျေးဇူးတွေ ခံစားခွင့်တွေ ရမလဲ\nပထမအချက်က ပြင်သစ်စာ သင်ကြားရေးဆိုင်ရာ အထူးပြု ကျွမ်းကျင်ကြတဲ့၊ ခေတ်စနစ် နည်းပညာတိုးတက်မှုတွေနဲ့ တပြေးညီ ပါရီက ချမှတ်ပေးထားတဲ့ မွမ်းမံသင်တန်းများ တက်ရောက်ထားကြတဲ့ ပြင်သစ်စာပြ ဆရာမများနဲ့ ဖိဖိစီးစီး သင်ကြားနိုင်မှာ ဖြစ်ပါတယ်။\nဒုတိယအဆင့်အနေနဲ့ DELF-DALF ဖြေဆိုတဲ့အခါ ပြင်ပမှ ဖြေဆိုသူများအနေနဲ့ ဒေါ်လာ ၁၃၀ ပေးသွင်းရမှာ ဖြစ်ပေမဲ့ ဌာနရဲ့ သင်တန်းသားများအနေနဲ့ အဆင့်အလိုက် ၂၅ ဒေါ်လာမှ ၄၅ ဒေါ်လာအထိသာ အများဆုံး ပေးသွင်းရုံနဲ့ ဖြေဆိုနိုင်မှာ ဖြစ်ပါတယ်။\nပုံမှန်သင်တန်းများအတွက်သာမက စာမေးပွဲ ပြင်ဆင်ပေးတဲ့ သင်တန်းများအတွက်ပါ ဌာနရဲ့ သင်တန်းသားများအနေနဲ့ သက်ဆိုင်ရာ အထူးနှုန်းထားတွေကို ခံစားခွင့် ရှိပါတယ်။\nနောက်ပြီး ယဉ်ကျေးမှုပွဲအစီအစဉ်တွေနဲ့လည်း အမြဲ ရင်းနှီးကျွမ်းဝင်နေမှာ ဖြစ်တဲ့အတွက် ပြင်သစ် ဘာသာစကားနဲ့သာမက ယဉ်ကျေးမှုနဲ့ပါ အစဉ် ထိတွေ့နေမှာ ဖြစ်ပါတယ်။ ဘာသာစကားသင်တဲ့နေရာမှာ ယဉ်ကျေးမှု အငွေ့အသက်ပါ တွဲပါရင် နှလုံးသားထဲ ပိုရောက်ပါတယ်။\nဌာနရဲ့ မင်းသားလေး စာကြည့်တိုက်ကို ဌာနအတွင်းမှာ အခမဲ့ အသုံးပြုခွင့်၊ အဖွဲ့ဝင်ဖြစ်ချင်ရင်လည်း တစ်နှစ်စာ အထူးနှုန်းထား ခံစားခွင့်နဲ့ အွန်လိုင်းစာကြည့်တိုက် အခမဲ့ အဖွဲ့ဝင် ဖြစ်ခွင့်တွေလည်း ရှိပါသေးတယ်။\nနောက်ဆုံးနဲ့ အရေးအကြီးဆုံး အားသာချက်ကတော့ ပြင်သစ်ယဉ်ကျေးမှုဌာန သင်တန်းသူ သင်တန်းသားများ အနေနဲ့ DELF-DALF ဖြေဆိုတဲ့အခါ အဆင့်အလိုက် ရမှတ်အများဆုံးနဲ့ အောင်မြင်လို့ရှိရင် ပြင်သစ်နိုင်ငံသို့ တစ်လတာ စရိတ်ငြိမ်း အပြီးအစီး ပြင်သစ်ဘာသာစကားနဲ့ ယဉ်ကျေးမှုများကို ဖိဖိစီးစီး သင်ကြားလေ့လာနိုင်အောင် နှစ်စဉ် စေလွှတ်ပေးခြင်းခံရတဲ့ အခွင့်အလမ်းကိုလည်း ရဦးမှာလည်း ဖြစ်ပါတယ်။\nယမန်နှစ်နဲ့ ယခုနှစ် ကိုဗစ်ကာလဆိုင်ရာ ဗီဇာ စည်းမျဉ်းစည်းကမ်းများ တင်းကြပ်မှု၊ DELF-DALF စာမေးပွဲကိုလည်း ၃ ကြိမ်ဆက်တိုက် ကိုဗစ် အခြေအနေများကြောင့် မကျင်းပနိုင်ခဲ့မှုကြောင့်သာ လက်ရှိမှာ ဒီအစီအစဉ်ကို ခေတ္တစောင့်ကြည့်ရင်း ရပ်ဆိုင်းထားရတာ ဖြစ်ပါတယ်။ အခြေအနေများ ပြန်လည်ကောင်းမွန်လာတာနဲ့ တပြိုက်နက် ပြန်လည် စေလွှတ်ပေးသွားမှာ ဖြစ်ပါတယ်။ ဒါကလည်း ပြင်သစ်ယဉ်ကျေးမှုဌာနရဲ့ သင်တန်းများကို တစိုက်မတ်မတ် တက်ရောက်ခဲ့ပြီး ပြင်သစ်ဘာသာစကား ထူးချွန်ကြတဲ့ သင်တန်းသူ သင်တန်းသားများကို ဌာနက ပြန်လည် အားပေးတာ ဖြစ်ပါတယ်။\nဒီအချက်အလက်တွေ ပေါ်မူတည်ပြီး မိတ်ဆွေများအနေနဲ့ ဌာနရဲ့ သင်တန်းများကို တက်သင့်၊ မတက်သင့် အဖြေကိုယ်စီ ရကြမယ် ထင်ပါတယ်။\nဌာနအနေနဲ့ မိတ်ဆွေများအတွက် အကောင်းတကာ့ အကောင်းဆုံး ဝန်ဆောင်မှုများကို ဆောင်ကြဉ်းပေးသွားဖို့ အစဉ်အမြဲ ကြိုးစားနေမှာလည်း ဖြစ်ပါတယ်။\nယခုနှစ် ဒီဇင်ဘာလမှာ ကျရောက်မယ့် ပြင်သစ်ယဉ်ကျေးမှုဌာန မြန်မာပြည်မှာ စတင်ခဲ့တာ နှစ် ၆၀ ပြည့် အထိမ်းအမှတ်အတွက်လည်း အစီအစဉ်ကောင်းများကို မကြာခင် တင်ဆက်ပေးသွားဦးမှာ ဖြစ်လို့ စိတ်ဝင်တစား ရှိကြလိမ့်မယ်လို့လည်း မျှော်လင့်ပါတယ်။\nမိတ်ဆွေများအားလုံး ကျန်းမာ ရွှင်လန်းကြပါစေကြောင်း ပြင်သစ်ယဉ်ကျေးမှုဌာန မိသားစုက ဆုတောင်းမေတ္တာပို့သအပ်ပါတယ်။\nFête de la Francophonie 2022 Rangoun\nInstitut français de Birmanie (IFB) and its partners celebrate French-speaking cultures and the French language! Many interesting animations and activities will take place for the\nThe French Institute of Myanmar is searching foracatering company to run the catering contract for its cafeteria/ restaurant.\nDigital November 2021 (Novembre Numérique 2021) Institut français de Birmanie (IFB) is organising “Digital November 2021” (Novembre Numérique 2021), under the theme ofamultidisciplinary\nNo.340, Pyay Road, Sanchaung Township, 11111, Yangon, Myanmar\n(+95)-17 53 54 28 / 53 69 00 / 53 71 22\n(+95)940 65 96 611\nFor Students Registration (TUE-SAT)\n(+95)926 26 11 43 8\nNo.340, Pyay Road, Sanchaung Towpship, Yangon\n(+95) 17536 900 / 537 122 / 535 428\nFor Students' Registration


Home » ဂျော့ဘ် » CCSL Transcriptionists (သာလျှင်အတွေ့အကြုံ)\nCCSL Transcriptionists (သာလျှင်အတွေ့အကြုံ)\nဧဒင်ဥယျာဉ် Prairie, MN\nဗီဒီယိုအားကူးရေး၏တစ်မိနစ်လျှင် $ 5.85\nနေ့စဉ်ကူးယူမှတ်တမ်းတင်တိ, 10 နှစ်ကျော်များအတွက်လျှို့ဝှက် Post-ထုတ်လုပ်မှုကူးယူပေးလျက်ရှိသည်။\nWe are continuously seeking အတွေ့အကြုံ\nWe areadedicated team seeking enthusiastic, အတွေ့အကြုံ individuals who have know how to produce Combined Continuity & Spotting Lists (CCSL); Combined Continuity & Dialogue Lists (CCDL); As-broadcast scripts (ABS); Dialogue lists.\nဒါဟာဝေးလံခေါင်သီ, On-ခေါ်ဆိုခ, 1099 အနေအထားဖြစ်ပါတယ်။\nCCSL ကူးယူအတွက်2နှစ်ပေါင်းအတွေ့အကြုံ * နိမ့်ဆုံး\n* အသေးစိတ် oriented\nကူးယူမှတ်တမ်းတင်ဆော့ဗ်ဝဲနဲ့ * အတွေ့အကြုံ\n* Microsoft Word ကို\nတစ်ဦးချင်းစီထုတ်ကုန်များအတွက်ပေးထားသောတင်းပလိတ်များနှင့်လမ်းညွှန်ချက်များသုံးစွဲဖို့ * နိုင်ခြင်း\nဤနေရာတွင်ကူးယူဘို့ဗီဒီယို * Keen နားကို\nသင်အင်တာဗျူးဖြစ်စဉ်ကိုရှောက်သွားလျှင်ဥပမာတစ်ခု5မိနစ် CCSL ကူးယူမှတ်တမ်းတင်စမ်းသပ်ဖေါ်ထုတ်ရန်မျှော်လင့်ပါလိမ့်မည်။\nThe Rate of pay is $5.85 per minute of video transcribed which is တူညီသော to $100.00 – $150.00 per hour depending upon your Transcription Turnaround Time (TAT).\nထုတ်လွှင့်အင်ဂျင်နီယာ ထုတ်လွှင့်အင်ဂျင်နီယာ ဂရေဟမ်ချပ်မန်း Prmoted toEditor လှံ & Arrows က Ultra HD ဖိုရမ် ဗီဒီယိုကိုအင်ဂျင်နီယာချုပ်\t2019-05-15


သမ္မာကျမ်းစာပရောဖက်ပြုချက်က သင့်ကို လှုံ့ဆော်ပါစေ | Let Bible Prophecy Motivate You! | Real Conversion\nသမ္မာကျမ်းစာပရောဖက်ပြုချက်က သင့်ကို လှုံ့ဆော်ပါစေ\nမေလ ( ၂၀ ) ရက်၊ သခင်ဘုရားနေ့ ညနေပိုင်းတွင်\nဟောကြားသော R. L. Hymers, Jr. ၏\n“သို့ဖြစ်၍ ဤစကားများအားဖြင့် အချင်းချင်း တယောက်ကိုတယောက် သက်သာစေကြလော့။”\n( ၁ သက် ၄း ၁၈ )\nတမန်တော်ပေါလုက ဤကျမ်းပိုဒ်၌ “ချီဆောင်ခြင်း” အကြောင်း ဖော်ပြချက်ကို ပေး ထားသည်။ ထို့အပြင် ကျွန်ုပ်တို့၏အခြေပြုကျမ်းကိုလည်း ပေးထားသည်။\n“သို့ဖြစ်၍ ဤစကားများအားဖြင့် အချင်းချင်း တယောက်ကိုတယောက် သက်သာစေကြလော့။” ( ၁ သက် ၄း ၁၈ )\n“နှိမ့်သိမ့်ခြင်း” ဟု ဘာသာပြန်ဆိုထားသည့် ဂရိစကားလုံးမှာ “ပါရာကာလဲယိုး” ဖြစ်သည်။ ဆိုလိုသည်မှာ “နှိမ့်သိမ့်ခြင်း” နှင့် “ခွန်အားပေးခြင်း” ဖြစ်သည်။ (NIV)\nကျမ်းပိုဒ်တစ်ခုလုံးမှာ အပိုဒ်ငယ် ၁၃ မှ ၁၇ အထိဖြစ်ပါသည်။ ဤကျမ်းပိုဒ်က ဤကာလ၏အဆုံးပိုင်းတွင် ခရစ်ယာန်တို့၏ “ချီဆောင်ခြင်း” အကြောင်းကိုပေးထားသည်။ သက်သာလောနိတ်မြို့တွင်ရှိကြသော ခရစ်ယာန်များသည် ရောမနတ်စားများမှစ၍ မယုံ ကြည်သောယုဒလူမျိုးတို့၏ ညှင်းပန်းနှိပ်စက်ခြင်းကို ခံရကြမည်။ အချို့တို့က သေကြမည်။ မာတုရသေခြင်းဖြင့် သေကြမည်ဖြစ်သည်။ သက်သာလောနိတ်မြို့တွင်ရှိသော လူများကို ဤ အရာက ဒုက္ခပေးသည်။ သို့ဖြစ်၍ ပေါလုက သူတို့ကိုခွန်အားပေးရန် “ချီဆောင်ခြင်း“ အ ကြောင်းပြောသည်။ ဒေါက်တာ Hale က “ချီဆောင်ခြင်း” အကြောင်း ရှင်းလင်းချက်ကို အောက်ပါအတိုင်းပေးထားသည်။\n“ထိုအခါ အသက်ရှင်၍ ကျန်ကြွင်းသော ငါတို့သည် အာကာသ ကောင်းကင်၌ သခင်ဘုရားထံတော်သို့ရောက်စေခြင်းငှါ၊ ထိုသူတို့ နှင့်တကွ မိုဃ်းတိမ်ပေါ်သို့ ချီဆောင်ခြင်းက ုိခံရသောအားဖြင့် သခင်ဘုရားနှင့်အတူ အစဉ်မပြတ်နေရကြလိမ့်မည်။ သို့ဖြစ်၍၊ ဤ စကားများအားဖြင့် အချင်းချင်း တယောက်ကိုတယောက် သက် သာစေကြလော့။” ( အသုံးချဓမ္မသစ်အနက်ဖွင့်ကျမ်း၊ ၁ သက် ၄း ၁၇၊ ၁၈ မှတ်စု )\nကျွန်တော်က ဤကျမ်းပိုဒ်ကို အခြေခံပြီး တရားဟောမည်။ အခြားအချိန်တွေထက် “ချီဆောင်ခြင်း” အကြောင်းကို ပြောပြမည်။ ယနေ့ည ကျွန်တော့်ရဲ့ရည်ရွယ်ချက်မှာ သမ္မာ ကျမ်းစာပရောဖက်ပြုချက်သည် ကျွန်တော်တို့အား နှိမ့်သိမ့်ရန်နှင့်ခွန်အားပေးရန်ဖြစ်ကြောင်း ကို ပြသရန်ဖြစ်ပါသည်။\n၁။\tပထမအချက်၊ ခရစ်တော်ကြွလာခြင်းနိမိတ်က ခွန်အားကိုပေးသည်။\nကျွန်တော်ငယ်ငယ်တုန်းကတော့ ကမ္ဘာကြီးက ဖရိုဖရဲဖြစ်လာခဲ့သည်။ ၁၉၆၀ ခုနှစ် လောက်ကဖြစ်သည်။ အနုမြူမီးလောင်ကျွမ်းမှုကို အမြဲတမ်းကြောက်ရွံ့နေရသည့် အခြေအ နေဖြစ်သည်။ ဆိုဗီယက်ယူနီယံကလည်း ကျွန်တော်တို့ရဲ့မြို့ကို အချိန်မရွေး ဗုံးဖောက်ခွဲမှုပြု နိုင်သည်။ ဗီယက်နမ်စစ်ပွဲလည်း ဆက်လက်ပြင်းထန်နေသည်။ ကြောက်စရာကောင်းလှ သည်။ သေပြီး ကမ်းပါးတွင် အလောင်းပစ်ချခံရနိုင်ပါသည်။ စစ်ပွဲက အဆုံးမရှိ။ အကျိုးလဲ မရှိ ပေ။ ကျွန်တော့်ရဲ့ အခြေခံဘွဲကိုလည်း အလျှင်အမြန်ပြီးချင်သည်။ ရုန်းရင်းဆန်ခတ်မှုလည်း ဖြစ်သေးသည်။ ဒီမိုကရက်တစ်ကွန်ဗင်းရှင်းအတွင်း ချီကာဂို၌ ရုန်းရင်းဆန်ခတ်မှုများစွာ ဖြစ် ပေါ်ခဲ့သည်။ John F. Kennedy လည်း လုပ်ကြံခံခဲ့ရသည်။ Bobby Kennedy, Dr. Martin Luther King, Malcolm X, နှင့် George Wallace တို့သည် သူတပါး၏လုပ်ကြံခံရမှုကြောင့် ကိုယ်လက်အင်္ဂါချို့ယွင်းခဲ့ရသည်။ မူးယစ်ဆေးဝါး၊ ဝုတ်စထုတ်၊ ဘစ်တဲလ်၊ နှင့်အရှေ့ပိုင်းဘာ သာရေး၊ နှင့်နတ်ဆိုးနှင့်စာတန်တို့၏တိုက်ခိုက်မှုတွေလည်း ရှိသေးသည်။ ဟိုင်းပီးများပြောဆို သည်အတိုင်း “ကျွန်တော့်စိတ်ကို လေလွင့်စေသည်။” ကြောက်ရွံ့မှုများ အလွန်အကျွံ ကြုံ တွေ့နေရသော အချိန်ကာလပင်ဖြစ်ပါသည်။\nခက်ခဲကြမ်းတမ်းသည့် ထိုအချိန်ကာလတွင် ကျွန်တော့်စိတ်နှလုံးသည် ခရစ်တော် ပြန်လည်ကြွလာမည့် “နိမိတ်လက္ခဏာများ” ကြောင့် ခိုင်ခံသည်။\nအမှောင်ညအချိန် အပြစ်တရားက စစ်ခင်းထား\nသခင် ပြန်လာမည့် အရိပ်နိမိတ်များ ယခုတွေ့\nစိတ်နှလုံးနိုးထလာ၊ ဝမ်းမြောက်ခြင်းများ ယိုဖိတ်လာ။\nကျွန်တော်နှင့်အတူ သီချင်းစာပိုဒ်တစ်ခုကို အတူတကွ သီဆိုကြပါစို့။\n( “သူ တဖန်ပြန်လာမည်” Mabel Johnston Camp, ၁၈၇၁-၁၉၃၇ )\nအားလုံးထိုင်နိုင်ပါပြီ။ ကျွန်တော့်ကိုခွန်အားပေးသော “နိမိတ်လက္ခဏာ” အချို့ကို ဖော်ပြလိုက် ပါသည်။\n( က ) အစ္စရေးနိုင်ငံကို ၁၉၄၈ တွင် တည်ထောင်သဖြင့် ကမ္ဘာတစ်ဝှမ်းရှိ ဂျူးလူမျိုးများသည် ဘုရားသခင်ပေးထားသော တိုင်ပြည်သို့ ပြန်သွားကြသည်။\nယေရှုက “သူတို့သည် ထားဘေးဖြင့် ပျက်စီးခြင်းသို့ရောက်ကြလိမ့်မည်။ အခြားသော ပြည်အရပ်ရပ်သို့ ဘမ်းသွားကြလိမ့်မည်။ တပါးအမျိုးသားတို့သည် မိမိတို့အချိန်ကာလမပြည့်စုံမှီတိုင်အောင် ယေရုရှလင် မြို့ကို ခြေနှင့်နင်းကြလိမ့်မည်” ဟု မိန့်တော်မူသည်။ “အချင်း၊ ငါ၏ လူတို့၊ သင်တို့ သင်္ချိုင်းတွင်းများကို ငါဖွင့်၍ သင်တို့ကိုထုတ်ပြီးလျှင် ဣသရေလပြည်သို့ပို့ဆောင်မည်။” ( ယေဇ ကျေ ၃၇း ၁၂ ) “ကြာ မြင့်စွာ ကာလလွန်ပြီးမှ သင်သည် အုပ်ချုပ်ရသောအခွင့်ရှိလိမ့်မည်။ ထားဘေးနှင့်လွတ်၍ လူ အမျိုးမျိုးထဲက နှုတ်သောပြည်သား၊ ကြာမြင့်စွာဆိတ်ညံလျက်နေသော ဣသရေလတောင်တို့ အပေါ်သို့၊ တဖန်ဆောင်ခဲ့သောပြည်သားတို့ရှိရာသို့ နောင်ကာလ၌သင်သည် စစ်ချီ၍လာ လိမ့်မည်။” ( ယေဇကျေ ၃၈း ၈ ) သမ္မတထရန့်က ယေရုရှလင်မြို့ကို လွန်ခဲ့သောရက်အနည်း ငယ်က ဣသရေလနိုင်ငံ၏မြို့တော်အဖြစ် ကြေညာခဲ့သည်။ ဂျူးလူမျိုးများ၏ ဣသရေလသို့ ပြန်လည်ခြေချခြင်းက ကျွန်တော်တို့သည် ဤကာလ၏အဆုံးပိုင်းနှင့်ခရစ်တော်တဖန်ကြွလာ မည့်အချိန်ဆီသို့ ရောက်နေကြသည်ဟူသော ခိုင်မာသည့်နိမိတ်လက္ခဏာတစ်ခုဖြစ်ပါသည်။\nဟာလေလုယာ။ ခရစ်တော်ဘုရား အလျှင်အမြန်ကြွလာတော်မူပါ။\n( ခ )) ခရစ်ယာန်များနှင့်ဂျူးလူမျိုးများအား ညှင်းပန်းနှိပ်စက်မှုတိုးပွါးလာခြင်းနှင့်ဆိုင် သည့် “နိမိတ်”။\nThe “sign” of an increased persecution of Christians and Jews.\n“ထိုကာလ၌လူများတို့သည် သင်တို့ကိုညှင်းဆဲခြင်း အသေသတ်ခြင်းကို ခံစေခြင်းငှါ အပ်နှံကြလိမ့်မည်။ ငါ၏နာမကြောင့်လည်း ခပ်သိမ်းသောလူမျိုးတို့သည် သင်တို့ကို မုန်းကြ လိမ့်မည်။” ( မဿဲ ၂၄း ၉ ) မွတ်စလင်လူမျိုးတို့၏ဦးတည်ချက်မှာ အစ္စရေးနိုင်ငံကိုဖျက်ဆီးပြီး ယင်းနိုင်ငံရှိ ဂျူးလူမျိုးများကို မျိုးတုံးသတ်ဖြတ်ရန်ဖြစ်သည်။ အမေရိကန်ပြည်ထောင်စု၌ ACLU သည် အသင်းတော်များတိတ်ဆိတ်ပြီး ခရစ်ယာန်ဘာသာလည်း အားယုတ်လာစေရန် လုပ်ဆောင်နိုင်သမျှကို လုပ်နေကြသည်။ ဓမ္မပညာ “အစထိုးမှု” နှင့်ဆိုင်သည့် တိုးပွါးမှုလည်း နေ့ချင်းညချင်းဖြစ်လာသည်။ ဆိုလိုသည်မှာ ကျမ်းစာထဲမှာတွေ့ရသော ကတိတော်တိုင်း သည် ခရစ်ယာန်များအတွက်ဖြစ်သည်ဟုသော ယုံကြည်ချက်ဖြစ်သည်။ သို့ရာတွင် သူတို့က ကျိန်ခြင်းအားလုံးသည်ကား ယုဒလူမျိုးများအတွက်ဖြစ်သည်ဟု ဆိုကြသည်။ ထို့ကြောင့် ပြုပြင်အသင်းတော်အများစုက ဂျူးမုန်းတီးရေးဝါဒနှင့်သက်ဆိုင်သည့် အသစ်အဆန်းပုံစံကို ဆုပ်ကိုင်ကြသည်။ ဘုရားသခင် ကူမတော်မူပါ။\nဤပရောဖက်ပြုချက်က ကျွန်တော်တို့ကို တွန်းအားပေးသည်။ အဘယ့်ကြောင့်ဆို သော် ဤပရောဖက်ပြုချက်သည် ကျွန်တော်တို့မျက်စိရှေ့တွင် ပြည့်စုံလာမည်။ ဘုရားသခင် သည် အစိုးပိုင်းသော ဘုရားဖြစ်ပါသည်။\n(ဂ )\tနောက်ဆုံးကာလမှားယွင်းမှုပေါ်လာခြင်း\n“ထိုနေ့ရက်မရောက်မှီ ဖောက်ပြန်သင်းခွဲခြင်း [ “အယူဝါဒစွန့်ပယ် ခြင်း” - Criswell] သည် အရင်ဖြစ်၍၊” ( ၂ သက် ၂း ၃ )\n“မိစ္ဆာပရောဖက်အများတို့သည် ပေါ်လာ၍ု လူအများတို့ကို လှည့်ဖြားလိမ့်မည်။ မတရားသော အမှုတို့သည် များပြားသဖြင့် အများသောသူတို့၏ချစ်ခြင်းမေတ္တာသည် ခေါင်းပါးလိမ့်မည်။” ( မ ဿဲ ၂၄း ၁၁-၁၂ ) ဤအချက်က နောက်ဆုံးသောကာလတွင်ပေါ်လာမည့် ဘုရားမဲ့အသင်း တော်များကို ရည်ညွှန်းနေခြင်းဖြစ်သည်။ နောက်ဆုံးသောကာလတွင်ပေါ်လာမည့် မိစ္ဆာဝါဒ သည် နတ်ဆိုးဝါဒမှစတင်ခြင်းဖြစ်သည်။ “ဝိညာဉ်တော်သည် အတိအလင်းဗျာဒိတ်ထားတော် မူသည်ကား၊ နောင်ကာလ၌ ဩတ္တပစိတ်တွင် သံပူနှင့်ခတ်ခြင်းကိုခံပြီးလျှင် မုသာစကားကို ပြောတတ်သောသူတို့၏ လှို့ဝှက်ခြင်းအားဖြင့်၊ လူအချို့တို့သည် ယုံကြည်ခြင်းကိုစွန့်ပယ်၍၊ လှည့်ဖြားတတ်သောစိတ်ဝိညာဉ်တို့၌၎င်း၊ နတ်ဘုရားတို့နှင့်စပ်ဆိုင်သော ဩဝါဒတို့၌၎င်းမှီဝဲ ဆည်းကပ်ကြလိမ့်မည်။” ( ၁ တိ ၄း ၁၊ ၂ ) နောက်ဆုံးသောကာလ၌ပေါ်သော မှားယွင်းသော အယူဝါဒသည် သမ္မာကျမ်းစာကိုငြင်းပယ်သည့် မပြောင်းလဲသော အမှုတော်ဆောင်များမှ စတင်လာခြင်းဖြစ်သည်။ “ဓမ္မပညသစ်” နှင့် “ကိုယ်ကျင့်တရားသစ်” တို့ကို ဤမိစ္ဆာများကို ဖြစ် ပေါ်စေသည်။ ၎င်းတို့သည် အသင်းတော်တို့ကိုဖျက်ဆီးပြီး မယုံကြည်သူများနှင့်ပြည့်စေသည်။ Charles G. Finney မှစတင်သော ဤလုပ်ငန်းသည် ယခုထိ ကြီးထွားလာပြီး အသင်းတော် ကြီးများကိုပင် ထိန်းချုပ်လာသည်။ ကွန်ဆာဗေ့တစ်အသင်းတော်များကိုပင်လျှင် ထိခိုက်မှုရှိ လာသည်။ “မိစ္ဆာအယူ” က ဗျာဒိတ် ၁၇ တွင် တွေ့ရသည်အတိုင်း နောက်ဆုံးတွင် “အမင်္ဂ လာကြီး” ကို ဖြစ်ပေါ်စေသည်။ ဆိုလိုသည်မှာ “ပုဒ်ရဟန်းဦးဆောင်မှုအောက်တွင်ရှိသော ဖောက်ပြန်ရေးသမားများ၏ခရစ်ယာန်နယ်ပယ်” ဟု ဖြစ်သည်။ (Scofield)\nလက်ရှိဦးတည်ချက်များက ငယ်ရွယ်သောအချိန်က ၄ % သော ဆယ်ကျော်သက် များသာလျှင် ဧဝံဂေလိခရစ်ယာန်များဖြစ်ကြောင်းကို ပြသသည်။ ဆိုလိုသည်မှာ ယနေ့ခေတ်၌ ၃၄ % သော ဧဝံဂေလိခရစ်ယာန်များတွင် အနာဂတ်၌ ၄ % လောက်ကိုသာ အားကိုးရမည် ဖြစ်သည်။ “ကျွန်ုပ်တို့သည် ဝိညာဉ်ရေးရာပျက်ကိန်းဆီသို့ဦးတည်နေသည်။” (Dr. Jack W. Hayford, ဩဂုတ် ၁၆၊ ၂၀၀၆ ) John S. Dickerson ရေးသားသည့် “ဧဝံဂေလိ အသင်းတော်ကြီး၏ဆုတ်ယုတ်မှု” ကိုကြည့်ပါ။ “အမေရိကန်အသင်းတော်ကို ပျက်စီးသော သည့် အချက် ခြောက်ချက်ရှိသည်။” ယင်းသည် Dickerson ရေးသားသောစာအုပ်၏ ခေါင်း စဉ်ပင်ဖြစ်ပါသည်။ ယနေ့ခေတ်တွင် ၈၈ ရာခိုင်နှုန်းသောဆယ်ကျော်သက်များသည် ခရစ် ယာန်မိသားစု၌ ကြီးထွားလာကြသော်လည်း အထက်တန်းပညာပြီးဆုံးကြသောအခါ ခရစ် ယာန်တစ်ယောက်ကဲ့သို့ ဆက်လက်အသက်ရှင်ခြင်းမရှိကြတော့ပါ။ များမကြာမှီတွင် ကျွန်ုပ် တို့လူမျိုးသည် သူတို့၏ခေါင်းဆောင်မှုအောက်တွင် ရှိရမည်။ မိစ္ဆာအမေရိကန်ပြည်ထောင်စု လုံးလုံးဖြစ်သွားနိုင်သည်။\n၂။\tဒုတိယအချက်၊ လက်တွေ့အသုံးချခြင်း\nဧဝံဂေလိအသင်းတော်အနည်းစုကသာ ကျွန်တော်တို့ရှေ့မှောက်တွင်ရှိသော စိုးရွံ့ ဖွယ်အခြေအနေအကြောင်းကို ဟောပြောကြသည်။ သို့ရာတွင် မည်သို့လုပ်ဆောင်ရမည်အ ကြောင်းကို မသိကြပါ။ မည်သို့သောလုပ်ဆောင်ချက်မျှ လုပ်ဆောင်မည်မဟုတ်ဟု ထင်ရပါ သည်။ ကျွန်တော်တို့၏နိုင်ငံသာဖြစ်ခြင်းသည် တစစီကွဲပျက်သွားသည်။ ကျွန်တော်တို့၏လူ ငယ်များသည် လူရိုင်းများဖြစ်လာကြတော့သည်။ စိတ်ကူးယဉ်ထဲတောင်မမျှော်လင့်ဖူးသော ဆိုးယုတ်မှုသည် ကျွန်တော်တို့ကို စောင့်လျက်နေသည်။ ကျွန်တော်တို့အားလုံးသည် အသေး အမွှားကစ၍ အကောင်းဆုံးအသက်ရှင်နိုင်ဖို့ မိမိကိုယ်ကိုပြင်ဆင်ထားရမည်။ ကနဦးခရစ် ယာန်များကို တိုက်ခိုက်သော ရောမမိစ္ဆာအယူရှိသူများကဲ့သို့ မိစ္ဆာဝါဒသမားများက ဘက် ပေါင်းစုမှနေပြီး ထိုးနှက်တိုက်ခိုက်ကြပါသည်။ ၁ သက်သာလောနိတ် အခန်းကြီး တစ်၊ အငယ် ငါးဆီသို့ ပြန်၍သွားကြပါစို့။\n“ဧဝံဂေလိတရားသည် သင်တို့၌ စကားသက်သက်ဖြစ်သည်မ ဟုတ်၊ တန်ခိုးနှင့်၎င်း၊ ….” ( ၁ သက် ၁း ၅ )\nအချိန်ကာလသည် တိုတောင်းလျက်ရှိပါသည်။ ခရစ်ယာန်ဘာသာတရားကို “ပျက်ရယ်” ပြုရ လောက်အောင် မမိုက်ရိုင်းလောက်ပါဘူး။ လူငယ်တို့၊ သမ္မာကျမ်းစာလေ့လာခြင်းကို လက်ခံရုံ သက်သက်မပြုကြပါနှင့်။ စစ်မှန်သော ပြောင်းလဲခြင်းကို လိုလားကြပါ။စစ်မှန်သော ခရစ်ယာန် အသက်တာကို ရှာဖွေကြပါ။\nအပိုင်ငယ် ၉ ကို ကြည့်ကြပါစို့။\n“ငါတို့သည် သင်တို့အထဲသို့ အဘယ်သို့ဝင်ကြသည် အကြောင်းအ ရာကို သူတို့သည် ကိုယ်တိုင်ကြားပြောကြ၏။ အသက်နှင့်ပြည့်စုံ လျက် မှန်တော်မူသော ဘုရားသခင်၏အမှုတော်ကို သင်တို့သည် ဆောင်ရွက်စေခြင်းငှါ၊” ( ၁ သက် ၁း ၉ )\nရုပ်တုကိုးကွယ်သောဘဝမှ ဘုရားသခင်ထံသို့ပြန်လာပါ။သင်တည်ရှိနေခြင်းအသက်တာလေး ဖြင့် အသက်ရှင်သောဘုရားသခင်ကို အစေခံပါ။\nအချိန်ကာလက တိုတောင်းလျက်ရှိသည်။ အန္တီခရစ်လည်း ပေါ်လာသည်။ ခရစ်ယာန် တစ်ယောက်ဖြစ်သည်မှာ ဘဝတွင် ပေးဆပ်မှုရှိနိုင်သည်။ ရုပ်တုကိုးကွယ်ခြင်းမှပြန်လာပါ။ အ သက်ရှင်သောဘုရားကို ယခုအစေခံပါ။ အပိုဒ်ငယ် ၁၀ ကိုကြည့်ကြပါစို့။\n“ရောက်လတံ့သောဘေးဒဏ်မှ ငါတို့ကိုကယ်နှုတ်သော သခင်ယေရှု တည်းဟူသော သေခြင်းမှ ဘုရားသခင်ထမြောက်စေတော်မူသော သားတော်သည်၊ ကောင်းကင်ဘုံမှကြွလာတော်မူမည်အရာကို ငံ့ လင့်နေခြင်းငှါ။” ( ၁ သက် ၁း ၁၀ )\nလာလတံ့သော ဘုရားသခင်၏အမျက်တော်မှကယ်တင်မည့် သားတော်ယေရှုကို မျှော်ကြည့် ကြပါစို့။ သူသည် ကောင်းကင်ဘုံမှဆင်းကြွလာမည့် ဘုရားသခင်၏သားတော်ဖြစ်သည်။ သင်းအုပ်ဆရာ Wurmbrand ရေးသားသော “ခရစ်တော်အတွက် ဒုက္ခဝေဒနာခံစားခြင်း” စာ အုပ်ကိုဖတ်ပါ။ခရစ်တော်အတွက် ဒုက္ခဝေဒနာခံရန် အသက်ရှင်သောသူကဲ့သို့နေထိုင်ပါ။ ပျောက်ဆုံးသောကမ္ဘာထဲက ထွက်လာပါ။ ပျောက်ဆုံးသောမိတ်ဆွေများကို အသင်းတော်သို့ ခေါ်ဖိတ်ပါ။ သို့ရာတွင် သင်ကိုယ်တိုင် ခရစ်တော်ထံသို့မလာလျှင် ကျောက်တုံးပေါ် သူတို့ကို ချသည်နှင့်အခြားဖြစ်နေမည်။ ကျွန်တော်တို့အသင်းတော်တွင် သင့်မိတ်ဆွေများကို ကယ်တင် ခြင်းခံကလေးများအနေဖြင့် ဖြစ်စေပါ။ ဆုတောင်းခြင်းဖြင့် အတူတကွ စုရုံးပါ။ သင်သည် ဧဝံ ဂေလိခရီးသွားလျှင် နာမတော်ကိုဆောင်ယူပါ။ ဘုရားသခင်အဖို့ အသက်ရှင်ပါ။ ခရစ်တော်အ ဖို့အသက်ရှင်ပါ။ အချိန်ကာလသည် တိုတောင်းလျက်ရှိသည်။ တရားစီရင်ခြင်းသည် အလျှင် အမြန်လာတော့မည်။ “သင်ကိုးကွယ်သောဘုရားသခင်နှင့်ထိပ်တိုက်တွေ့ဖို့ ပြင်ဆင်ထားပါ။ အချိန်မနှောင်းခင် ယခုလုပ်ဆောင်ပါ။ Charles Studd က ဤသို့ဆိုပါသည်။\nခရစ်တော်အား မိမိအသက်တာတစ်ခုလုံးကိုပေးပါ။ ပြန်ယူစရာ ဘာမျှ မရှိပါ။ ယေရှု သင့်ကိုချစ်သည်။ သင့်ကို အမှန်တကယ်ချစ်သည်။ ယေရှု သင့်ကိုချစ်သည်။\nသင်တို့၏သီချင်းစာရွက်တွင်ရှိသော ဓမ္မသီချင်းနံပါတ် ၅ ကို အားလုံး မတ်တပ်ရပ်ပြီး သီဆိုကြပါစို့။ အတူတကွ သီဆိုကြပါစို့။\nယုံကြည်သူတို့နားထဲ ယေရှုနာမတော် အလွန်ပင်ချိုသာ၊\nဝမ်းနည်းခြင်းများကို ဘေးဖယ်၊ နာကျင်ခြင်းများချုပ်ငြိမ်းစေ၊ ကြောက်ရွံ့ခြင်းလည်း ပျောက်ကင်းစေ၊ ကြောက်ရွံ့ခြင်းများ ပျောက်ကင်းစေ။\nချစ်သောနာမ၊ ငါတည်ဆောက်ရာကျောက်၊ ကျွန်ုပ်ခိုလှုံရာရဲတိုက်ပေ၊\nယေရှု၊ သိုးထိန်းရှင်၊ ညီအစ်ကို၊ မိတ်ဆွေ၊ ပရောဖက်၊ ယဇ်ပုရောဟိတ်နှင့်ရှင်ဘုရင်၊\nကျွန်ုပ်သခင်၊ ဘ၀၊ လမ်းခရီး၊ အဆုံးစွန်သော၊ ချီးမွမ်းခြင်းကို ပူဇော်ပါ၏၊\nအားနည်းခြင်း၊ စိတ်နှလုံး၏အစွမ်း၊ နွေးထွေးမှုများ အေးစက်သော်လည်း၊\nကိုယ်တော်ကို အရှိအတိုင်းမြင်ခါ၊ တတ်နိုင်သမျှ ကိုယ်တော့်ကိုချီးမွမ်းမည်၊\nအသက်ရှင်သောသူအပေါင်းတို့ထံ ကိုယ်တော်အကြောင်း ကြားပြောမည်။\nကိုယ်တော့်ကိုချီးမွမ်းခြင်းတေးသံသည် သေခြင်းတွင်းရှိ စိတ်ဝိညာဉ်လန်းစေ၊\n( “ယေရှုနာမ ဘယ်မျှချိုသာ” John Newton, ၁၇၂၅-၁၈၀၇၊\n“ခမ်းနားထည်ဝါမှုစည်းစိမ် သရဖူဆောင်း” သံစဉ်ဖြစ်သည်။ ).\n“ခရစ်တော်ပြန်လာမည်၊” (H. L. Turner, ၁၈၇၈ ရေးစပ်သည်။ ).\nသမ္မာကျမ်းစာပရောဖက်ပြုချက်က သင့်ကို လှုံ့ဆော်ပါစေ အကျဉ်းချုပ်\n(က) အစ္စရေးနိုင်ငံကို ၁၉၄၈ တွင် တည်ထောင်သဖြင့် ကမ္ဘာတစ်ဝှမ်းရှိ ဂျူးလူ မျိုးများသည် ဘုရားသခင်ပေးထားသောတိုင်းပြည်သို့ ပြန်သွားကြသည်။ လုကာ ၂၁း ၂၄၊ ယေဇကျေ ၃၇း ၁၂၊ ၃၈း ၈။\n(ခ) ခရစ်ယာန်များနှင့်ဂျူးလူမျိုးများအား ညှင်းပန်းနှိပ်စက်မှုတိုးပွါးလာခြင်းနှင့် ဆိုင်သည့် “နိမိတ်”။ မဿဲ ၂၄း ၉။\n(ဂ) နောက်ဆုံးကာလမှားယွင်းမှုပေါ်လာခြင်း၊ ၂ သက် ၂း ၃၊ မဿဲ ၂၄း ၁၁၊ ၁၂၊ ၁ တိ ၄း ၁၊ ၂။\n၂။\tဒုတိယအချက်၊ လက်တွေ့အသုံးချခြင်း၊ ၁ သက် ၁း ၅၊ ၉၊ ၁၀။


ဗဟုသုတ | Published | ShweHub brought to you by ShweRoom\nGennie Carden - Male - United Kingdom - Powered By PHPFox\nBy sadyebynu 2862 days ago on ဗဟုသုတ from friendsmob.com\nBy sadyebynu 2862 days ago on ဗဟုသုတ from www.xfire.com\nTrack, message, and talk to your gaming friends, join them in games, browse servers, take screenshots and download patches.\nXfire supports over 2930 games including World of Warcraft, League of Legends, Call of Duty and Counter-Strike.\nဦးနှောက်၏ ထူးဆန်းသော အချက်များ\nBy jasmineaye 2955 days ago on ဗဟုသုတ from www.maukkha.org\n- ဦးနှောက်သည် နာကျင်မှုကို မခံစားရပေ။ အခြားနေရာမျိုးစုံ နာကျင်မှုများအား ဦးနှောက်ထံ သတင်းပေးပို့ ခြင်းဖြင့် အဆုံးသတ်သော်လည်း ဦးနှောက်ကိုယ်တိုင် နာကျင်မှုကို ခံစား သိရှိရခြင်း မရှိပေ။\n- ဦးနှောက်သည် ခန္ဓာကိုယ်အလေးချိန်၏ နှစ်ရာခိုင်နှုန်းသာ ရှိသော်လည်း ခန္ဓာကိုယ်အောက်စီဂျင်နှင့် ကယ်လို ရီသုံးစွဲမှု စုစုပေါင်း၏ နှစ်ဆယ်ရာနှုန်းကို ရယူလျက်ရှိသည်\n- ဦးနှောက်သည် ပြင်ပလေနှင့် ထိတွေ့မှသာ အစိုင်အခဲသဏ္ဌာန် မြင်ရလေ့ရှိပြီး ဦးခေါင်းခွံ အတွင်း လုံလုံခြုံခြုံ ရှိနေသည့် ဦးနှောက်မှာ အရည်များဖြင့် (၈၀) ရာခိုင်နှုန်း ဖွဲ့စည်း ထားသော နူးညံ့သည့် အစိုင်အခဲ တစ်ခုဖြစ်သည်။\nသင့်လက်ကိုင်အိတ်တွင် အိမ်သာကဲ့သို့ ပိုးမွှားများ ကပ်ငြိနေနိုင်\nBy jasmineaye 2955 days ago on ဗဟုသုတ from www.swesonemedia.org\nသင့်လက်ကိုင်အိတ်ထဲမှာ နှုတ်ခမ်းဆိုးဆေး အဆီ၊ ပေါင်ဒါမှုန့်ဘူးနဲ့ ငွေစက္ကူတွေအပြင် အိမ်သာထိုင်ခုံတွေမှာထက် ဘက်တီးရီးယားတွေ အများကြီး ကပ်ငြိနေတတ်ကြောင်း ယူကေရှိ သန့်ရှင်းရေး လေ့လာမှု အသစ်တစ်ရပ်အရ သိရပါတယ်။ လေ့လာသူတွေက ဟန်းဘတ်အိတ်၂၅ လုံးထဲက အသုံးအဆောင်ပစ္စည်းတွေနဲ့ မျက်နှာပြင်ကို စမ်းသပ် လေ့လာကြည့်ခဲ့ရာတဲ့အခါ လက်ကိုင်အိတ်ရဲ့ အညစ်ပတ်ဆုံးအပိုင်းဟာ လက်ကိုင်တဲ့နေရာ ဖြစ်ကြောင်း၊ အိမ်သာထိုင်ခုံထက် ဘက်တီးရီးယားပိုးတွေ ပိုမို ကပ်ငြိနေတတ်ကြောင်း သိရပါတယ်။ ဟန်းဘတ်အိတ် ငါးလုံးအနက် တစ်လုံးမှာ ကျန်းမာရေး အန္တရာယ်ပြုနိုင်တဲ့ ဘက်တီးရီးယားပိုးတွေ အလုံအလောက် ရှိနေတာကိုလည်း တွေ့ရပါတယ်။လက်ကိုင်အိတ်ကို ချလိုက်တဲ့ နေရာမှာ\nရှောက်သီးမှ ပေးစွမ်းနိုင်သော အလှအပဆိုင်ရာ အာနိသင်များ\nရှောက်သီးကို အလှအပအတွက် သဘာဝအိမ်သုံး ပစ္စည်းအဖြစ် အသုံးပြုနိုင်ပါတယ်။\n(၁) ဆံသား တောက်ပြောင်စေတယ်။\nခေါင်းလျှော်ပြီးတဲ့အခါ ဆံသားအနှံ့ကို ရှောက်ရည် တစ်ဆနဲ့ ရေတစ်ဆ ရောထားတဲ့ အရည်ကို လိမ်းပါ။ မိနစ် အနည်းငယ် ထားပြီးနောက် ရေနဲ့ သန့်စင် ပေးပါက ဆံသားတွေ တောက်ပြောင် လှပစေပါတယ်။\n(၂) မျက်နှာလိမ်း တိုနာအဖြစ် အသုံးပြုနိုင်တယ်။\nရှောက်ရည်က ချွေးပေါက်တွေကို ကျုံ့စေတဲ့ အာနိသင်ရှိပါတယ်။ ရှောက်ရည် အနည်းငယ်ကို ဂွမ်းစ အနည်းငယ်နဲ့ တို့ယူပြီး တိုနာအဖြစ် သင့်မျက်နှာပေါ်မှာ လိမ်းပေးပါက မျက်နှာ အဆီပြန်တာကို သက်သာစေပါတယ်။\nကမ္ဘာ့ပထမဆုံး လွှဲယိမ်းနိုင်သော တံတား\nBy miemiekhine 2957 days ago on ဗဟုသုတ from www.innewsmyanmar.com\nလန်ဒန်အခြေဆိုက် McDowell+Benedetti အမည်ရ ဗိသုကာအဖွဲ့မှ ကြိုးစား ဖန်တီးပေးထားတဲ့ ဒီဇိုင်း ဖြစ်ပါတယ်။\nဒါကြောင့် ကမ္ဘာ့ပထမဆုံး တစ်ဖက်သို့ လွဲယိမ်းနိုင်သော တံတား အဖြစ် လူသိ များစေခဲ့ ပါတယ်။ အင်္ဂလန်ကျွန်း မြောက်ပိုင်း Yorkshire မှာ ရှိတဲ့ တံတား ဖြစ်ပါတယ်။ စတီး၊အလူမီနီယံတို့နဲ့ တည်ဆောက်ထားတဲ့ ယင်း တံတားကို အဖွင့်အပိတ် အလွယ်တကူ လုပ်နိုင်ပြီး သင်္ဘောငယ်တို့ ဖြတ် သန်း ဖို့အတွက် တစ်ဖက်ကို စုစည်းပေးပါတယ်။\nပြီးတော့ တစ်ဖက်ကမ်းကို ပြန်ဆက်ပြီး ပုံမှန်တံတား အတိုင်း ပြန်ဖြစ် စေပါတယ။် တံတားပေါ်မှာလည်း အပန်းဖြေ အနားယူဖို့အတွက် ဝရံတာဝန်း သဖွယ် ပြုလုပ်ထားပေးပြီး ကမ္ဘာ့ အလှဆုံး မြစ်ကူး တံတား အဖြစ်လည်း မှတ်ယူကြ ပါတယ်။\nBy suwatisoe 2963 days ago on ဗဟုသုတ from www.innewsmyanmar.com\nရေသခွား ဆိုလို့ စားရတဲ့ သခွားတော့ မဟုတ်ပါဘူး။ ပင်လယ်မျော့ တစ်မျိုး ဖြစ်ပြိး Sea cucumber လို့လည်း ခေါ်ပါတယ်။ခန္ဓာကိုယ်က ငါးရှဉ့်လို ပျော့ပြောင်းပါတယ်။ အရွယ်အားဖြင့် လက်မ ၂၀ အထိ ရှည်နိုင်ပြီး ပင်လယ်ကြမ်းပြင်မှာ နေထိုင်တဲ့ သတ္တဝါ ဖြစ်ပါတယ်။ သူ့မှာ ထူးခြားချက်ကတော့ စအိုကို ပါးစပ်လို အသုံးပြုခြင်း ဖြစ်ပါတယ်။ သူ့မှာ ပါးစပ်ပေါက်ပါပေမယ့် အင်မတန်ကျဉ်းပါတယ်။ ဒါကြောင့် အပေါက် နှစ်ခုလုံးကို အသုံးပြုရပါတယ်။ခန္ဓာကိုယ်အတွက်လိုအပ်တဲ့ အောက်ဆီဂျင်ကို ရေကနေယူပါတယ်။ ယူပုံယူနည်းကတော့ သူ့ရဲ့  Anus မှ ကြွက်သားနဲ့ ရေညစ်ထုတ်ခြင်း ဖြစ်ပြီး လိုအပ်တဲ့ အောက်ဆီဂျင်ကို ရရှိပါတယ်။ ပုံမှာ မြင်တွေ့ရတဲ့ Sea Cucumber မျိုးများဟာေ\nBy aungaung 2971 days ago on ဗဟုသုတ from www.maukkha.org\nကလေးတွေက ငယ်ရွယ်ချိန်မှာ ကျွန်တော်တို့ သင်ပြ သွန်သင်သလို သူတို့လိုက်နာ နာခံပါတယ်။ ဒါပေမယ့် တဖြေးဖြေး အသက်အရွယ် ကြီးလာတာနဲ့အမျှ သွန်သင်လို့ မကောင်းတော့ပါဘူး။ ဒါကြောင့် ခါတိုင်း ကလေးငယ်တွေနဲ့ စကားပြောချိန်မှာ ကိုယ့်ပြောတဲ့စကားမှာ ဘာအဓိပ္ပာယ်ပါသွားသလဲ? ကိုယ့်မျက်နှာထားက ဘယ်လိုလဲ? ကလေးငယ် ဘယ်လိုခံစားရမလဲ? စတာတွေကို ကျွန်တော်တို့ ဂရုပြုသင့်ပါတယ်။\nတစ်ခါတလေ ကျွန်တော်တို့ ပြောဆိုတဲ့စကားတွေမှာ ကျွန်တော်တို့ ကိုယ်တိုင် မယုံနိုင်တဲ့ အပြောအဆို၊ အသုံးအနှုန်းတွေလည်း ပါလာတတ်ပါတယ်။\nBy yeaungnaing 2976 days ago on ဗဟုသုတ from www.innewsmyanmar.com\nသိပ္ပံပညာအရ လေ့လာတွေ့ရှိထားခြင်းလို့ ဆိုပါတယ်။ Falling in Love လို့ ခေါ်တဲ့ ချစ်စိတ်ဝင်နေခြင်းက ခန္ဓာကိုယ် နဲ့ စိတ် ကို တည်ငြိမ်စေ ပါသတဲ့။ အကြောင်းအရင်းကတော့ ဦးနှောက် အာရုံကြော ဖွံ့ဖြိုးမှုနှုန်ကို ပိုမို မြန်ဆန်စေခြင်းကြောင့် ဖြစ်ပါတယ်။\nပြီးတော့ ချစ်စိတ်ဝင်နေတဲ့ သူတစ်ယောက်မှာ ဦးနှောက်နဲ့ အာရုံကြော မှတ်ဥာဏ် ကို တိုးမြင့်စေသော ဟိုမုန်းများ သာမန်ထက် ထွက်ရှိစေပါတယ်။ ဒါကြောင့် ဦးနှောက်မှာ ဆဲလ်အသစ်များ ဖြစ်ပေါ်ပြီး မှတ်ဥာဏ်ကောင်းမွန် စေခြင်း၊ တည်ကြည်ရင့်ကျက်စေခြင်း၊ အတွေးအခေါ် သစ်များ ထွက်ပေါ်စေခြင်း အစရှိသဖြင့် ကောင်းကျိုးများစွာ ဖြစ် ထွန်း စေ ပါတယ်။\nနိုင်ငံတကာ Network Engineer ကောင်းများ မွေးထုတ်ပေးမည့် RHC\nBy YaminThu 2996 days ago on ဗဟုသုတ from www.innewsmyanmar.com\nSingapore နိုင်ငံမှာ Professional Networker သမားတစ်ယောက် အဖြစ် အာမခံချက်ရှိရှိ အလုပ်အကိုင်ရရှိစေရန်၊ ကျွမ်းကျင်ပိုင်နိုင်စွာ အသုံးချနိုင်သော Real Network Engineer သမား တစ်ယောက်အဖြစ် ခိုင်မာသည့် အလုပ်အကိုင်ရရှိစေရန် စာတွေ့လက်တွေ လမ်းညွန် သင်ကြားပေးနေသော RHC Technologies ဖြစ်ပါတယ်။\nNetwork သမား တစ်ယောက်အဖြစ် အမှန်တကယ် ရပ်တည်နိုင်ရန် စာတွေ့ လက်တွေ့ သင်ကြားပေးနေရုံသာမက အလုပ်အကိုင် ရရှိစေရေးအတွက်ပါ အာမခံချက်ဖြင့် လမ်းညွန်ပြသပေးလျှက် ရှိပါတယ်။\nRHC ကို Singpore မှာ လက်ရှိ Fulltime Senior Network Engineer အဖြစ် လုပ်ငန်းခွင်ဝင် လုပ်ကိုင်လျှက်ရှိတဲ့ မြန်မာနိုင်ငံသား Professional များမှ စတင် စုစည်း တင\nဂျပန်နိုင်ငံ၊ အိုစကာမြို့ မှာ တည်ရှိတဲ့ ၁၆ ထပ်တိုက်ဖြစ်ပြီး Gate Tower Building လို့ အမည်ပေးထားပါတယ်။\n၁၉၉၂ ခုနှစ်က ဆောက်လုပ်ပြီးစီးခဲ့တာ ဖြစ်ပြီး ၅ထပ်၊ ၆ထပ်၊ ၇ထပ် စတဲ့ အထပ် သုံးထပ်ကို ဟိုင်းဝေးကားလမ်းဖောက်ထားတာ ဖြစ်ပါတယ်။ ဒါကြောင့် ဓာတ်လှေကားစီးရင် ယင်းအထပ်တွေကို အလိုအလျောက် ကျော် သွားပါတယ်။ ခေါင်မိုးမှာ ရဟတ်ယာဉ် ကွင်းလည်း ထားရှိထားပါတယ်။\nဟိုင်းဝေးလမ်း ကြောင့် တိုက်တုန်ခါမှု၊ အသံဆူညံမှု မဖြစ်အောင် အထပ်ပေါင်း များစွာ ခံထားပါတယ်။ ပြီးတော့ တိုက်တစ်ခုလုံးကိုလည်း double core -နှစ်ထပ် ပြုလုပ် တည်ဆောက်ထားတာ ဖြစ်ပါတယ်။\nBy eieilwin98 3007 days ago on ဗဟုသုတ from www.myawady.com.mm\nမကြာသေးမီ အချိန်များက သောကြာဂြိုဟ် ပေါ်တွင် အရှိန်ပြင်း လေမုန်တိုင်းကြောင့် လေပြင်းများ တဝေါဝေါ တိုက်ခတ်လျက် ရှိသည်ကို တွေ့ရ၍ သိပ္ပံပညာရှင်များ အနေဖြင့် အဘယ်ကြောင့် ထိုသို့ဖြစ် နေရကြောင်း သေသေချာချာ အဖြေရှာ မတွေ့နိုင် ကြသေးပေ။\nဥရောပ၏ သောကြာဂြိုဟ် စူးစမ်းလေ့လာရေး ဂြိုဟ်တု Venus Express ၏ အကဲခတ် လေ့လာမှု ပြုလုပ်ချက်များအရ သောကြာဂြိုဟ် ပေါ်ရှိ တိမ်တိုက် အထက်တွင် ရှိသောလေ၏ အရှိန်သည် တစ်နာရီလျှင် ၁၈၆ မိုင် (၃ဝဝ ကီလိုမီတာ)မှ တစ်နာရီလျှင်၂၄၉ မိုင်(၄ဝဝ ကီလို မီတာ)သို့ ခုန်တက် ကျော်လွှားသွားနေကြောင်း တွေ့ရသည်။\nကမ္ဘာ့ အကောင်းဆုံး တက္ကသိုလ် ငါးခု\nBy sandarmoe 3022 days ago on ဗဟုသုတ from www.myawady.com.mm\n၁။ ဟားဗတ်တက္ကသိုလ် (အမေရိကန် ပြည်ထောင်စု)\n၂။ မက်ဆာချူးဆက်နည်းပညာတက္ကသိုလ် (MIT)\n၃။ ကင်းဘရစ်ခ်ျ တက္ကသိုလ် (ဗြိတိန်)\n၄။ အောက်စ်ဖို့ဒ် တက္ကသိုလ် (ဗြိတိန်)\n၅။ ကယ်လီဖိုးနီးယား တက္ကသိုလ် (ဘာကီလေ)\nအခိုင်တွင်မပေါက် ပင်စည်တွင် ပေါက်သော ဘရာဇီးစပျစ်သီး\nBy cherrythet 3026 days ago on ဗဟုသုတ from www.innewsmyanmar.com\nဘရာဇီး စပျစ်လို့ခေါ်တဲ့ စပစ်ပင်တစ်မျိုးက ဘရာဇီးနိုင်ငံ၊ ပါရာဂွေး၊ ဘိုလီဗီးယား၊ အာဂျင်တီးနား အစရှိတဲ့ နိုင်ငံများ ပေါက်ရောက်ကြီး ထွား ပါတယ်။\nအရသာကလည်း စပျစ်နဲ့ သိပ်မကွာပါဘူး။ ခူးပြီးရင် ၂ ရက်၊ ၃ ရက်လောက် ပဲ ခံတဲ့ လတ်လတ်ဆတ်ဆတ်စားရတဲ့ အသီးများ ဖြစ်ပါတယ်။ ဝိုင်အနေနဲ့ လည်း ကျိုချက်၊ ကြိတ်၊ဖျော်လို့ သောက်သုံးပါတယ်။ ဘရာဇီး စပျစ်ခြောက် နဲ့ အခွံကိုလည်း ဆေးအနေနဲ့ အသုံးပြုပါသေးတယ်။\nအပင်က အစေ့နဲ့စိုက်ရင် ၁၀ နှစ်လောက်နေမှ အသီးသီးပြီး ပျိုးပင်နဲ့ စိုက်ရင်တော့ ၅ နှစ်အတွင်း အသီးသီးပါတယ်။ ဒါကြောင့် ရှားပါး စပျစ် လည်း ဖြစ်ပါတယ်။\nစွယ်စုံသုံး သတ္တု ဂယ်လီယမ်နှင့် အနာဂါတ် ကမ္ဘာ\nBy marlarnyein 3043 days ago on ဗဟုသုတ from www.innewsmyanmar.com\nလက်ပေါ်တင်ထားရင်ရင်တောင် အလိုလိုအရည်ပျော်လောက်အောင် သူ့ရဲ့  ဓာတု ဂုဏ်သတ္တိက ထူးခြားပါတယ်။ အခန်းအပူချိန် (၈၅.၆ ဖာရင်ဟိုက်) ထက် အနည်းငယ် ပိုလိုက်ရင် သူ့အလိုအလျောက် အရည်ပျော်ပါတယ်။ ဒါကြောင့် လက်ပေါ်တင်ထားရင် ကြိမ်းသေအရေ ပျော်ပါတယ်။ ဒါကြောင့် သူ့ကို အသုံးပြုတဲ့အခါ တစ်မျိုးထဲ သန့်သန့် အသုံးပြုလို့ မရပဲ အခြား သတ္တုများနဲ့ ရောစပ်အသုံးပြုမှု များပါတယ်။\nအနာဂတ် အီလက်ထရောနစ် ပစ္စည်းထုတ်လုပ်မှုမှာ ဂယ်လီယမ် နဲ့ အခြား ရှားပါးသတ္တုများ မရှိတော့ဘူးဆိုရင် ဘယ်လို ရှေ့ ဆက်မယ် ဆိုတာ မေးခွန်းထုတ်စရာ ဖြစ်လာပါတယ်။ နည်းပညာမှာ ထိပ်တန်း ပြေးတဲ့ အမေရိကန်နိုင်ငံမှာတော့ သုသေတနလုပ်ငန်းနဲ့ ဓာတ်ခွဲခန်းများမှာ ရင်းနှီြး\nBy suwatisoe 3046 days ago on ဗဟုသုတ from www.maukkha.org\nကလေးကို စနောက်တယ်ဆိုတာ လူကြီးတွေက ကလေးရဲ့ရိုးသားခြင်းကို အသုံးပြုကို ကလေးကြောက်အောင်၊ အမှားလုပ်အောင်၊ ငိုယိုအောင် တမင်လုပ်တာဖြစ်တယ်။ အဲဒီလိုပြုလုပ်တဲ့ ရည်ရွယ်ချက်က လူကြီးကိုပျော်ရွှင်စေပေမယ့် ကလေးတွေအတွက် ရှက်ကြောက်ခြင်း၊ ကြောင့်ကြခြင်း၊ စိတ်ကျခြင်းတွေကို ဖြစ်စေပါတယ်။\nပုဗ္ဗ ၊မုဉ္စ၊ အပရစေတနာ ဆိုတာ..\nBy marlarnyein 3046 days ago on ဗဟုသုတ from soethuhein.iblogger.org\nဒါနပြုရာ၌ ကျောင်းဆောက်မှု ၊ ဘုရားတည်မှု ၊ အလှူကြီးပေးမှု စသည်တို့ဖြင့် ကြီးကျယ်သော ဒါနလည်းရှိ၏ ။ ဆွမ်း ၊ သင်္ကန်း ၊ ဆေး\nအစရှိသည်တို့ဖြင့်လည်းကောင်း ၊ မရှိဆင်းရဲသားတို့အား စွန့်ကြဲပေးကမ်းမှု စသည်တို့ဖြင့်လည်းကောင်း အနည်းအပါး ဒါနလည်းရှိ၏ ။\nထို့တွင် ကြီးကျယ်သော ဒါနတို့၌ အလှူခံပုဂ္ဂိုလ် အတွက်ဖြစ်စေ ၊ သူတစ်ပါးတို့လာရောက် နှောင့်ယှက်သောကြောင့် ဖြစ်စေ\nစေတနာပျက်ဖွယ်တွေ (စိတ်ထားမတက်သူ ၊ ဥာဏ်မရှိသူမှာ) များလှ၏ ။ ထို့ကြောင့် ထိုသို့ ဒါန အကြီးအကျယ် လှူရာ၌ မိမိကိုယ်တိုင်\nစွမ်းနိူင်သမျှ စဉ်းစားရုံသာမကဘဲ မိတ်ဆွေကောင်းဆရာကောင်းတို့နှင့် တိုင်ပင်ကာ ပုဂ္ဂိုလ်ကောင်းများကို ရွေးချယ်၍ပြုလုပ်ထိုက်ကြပေသည်။\nBy yeaungnaing 3054 days ago on ဗဟုသုတ from www.myawady.com.mm\nBy YaminThu 3056 days ago on ဗဟုသုတ from www.innewsmyanmar.com\nမန်မာပြည်မှာတော့ အဲ့လောက်သိပ်မဖြစ်သေးပါဘူး။ ဖွံ့ဖြိုးပြီး နိုင်ငံ တွေမှာတော့ နည်းပညာ ပစ္စည်းများကို အလွန်အမင်း စွဲလမ်းနေကြပါပြီ။\nမူကြိုစတက်မယ့် ကလေးငယ်တောင် iPad တစ်လုံးနဲ့ ဂိမ်းဆော့တာကို ဝါသနာထုံတာမျိုး ပြည်ပ မှာ လက်တွေ့ သိမြင်နေရ ပါတယ်။ မြန်မာပြည်လို လက်ဘက်ရည်ဆိုင် မရှိတဲ့ နိုင်ငံများမှာ အချင်းချင်း ထိုင်စကားပြောဖို့ထက် စမတ်ဖုန်း တစ်လုံးနဲ့တင် အလုပ်နေကြတာ သူတို့ လူငယ်တွေ အလေ့အထပဲ ဖြစ် ပါတယ်။ ပြည်တွင်း မှာလည်း ရှိပါတယ်။ လက်တွေ့ မဟုတ်ပဲ ကိုယ်လက်လှုပ်ရှားမှု နည်းတဲ့ အီလက်ထရောနစ် ပစ္စည်း၊ အိုင်တီ ပစ္စည်းများအား အလွန်အမင်း သုံးစွဲမှုက အထီးကျန်ရောဂါ၊ စိတ်ကျရောဂါ ဝေဒနာ ခံစားရစေပါတယ်။


sosegado : March 2011\n‘Hello, Hello, Hi’\n‘အဲ ဒီမှာ ဒီမှာ’\n‘Sorry, I think you are Burmese’\n‘ခုနကမြန်မာလိုများပြောတာကြားမိသလိုလိုဖြစ်သွားလို့ sorry sorry’\nမြန်မာလိုရော အင်္ဂလိပ်လိုပါ ရောထွေးပြောလိုက်မိသည်၊\n“you are right ကျနော်ကမြန်မာတိုင်းရင်းသားတစ်ယောက်ပါ”\n‘ဒါနဲ့များ လူကို ကြောင်အောင်လုပ်လိုက်တယ်’\n“ကျနော် Yes လို့ပြောပါတယ်၊ ကဲထားလိုက်ပါတော့ ကျနော်နာမည် စောရဲလင်းသူ ပါ၊\n‘တို့နာမည်က ခင်မျိုးမြင့်သူ၊’ ‘အင်း အင်း’\n“သြော် အစ်မက မြန်မာပြည်ကို စာထည့်မလို့လား၊ ဒီလိုပဲ ဒီ UN ရုံးချုပ်ကြီးကိုရောက်ကြရင် ရောက်ကြောင်းအမှတ်တရ ပို့စကဒ်လေးတွေ အိမ်ကိုပြန်ပို့လေ့ရှိကြပါတယ်”။\n‘ခက်တော့တာပဲ တို့ကမြန်မာပြည်က မဟုတ်ဘူး စင်္ကာပူက၊’\n‘နောက်ပြီး မင်းက အစ်မ လို့ခေါ်ရအောင် တို့ကတော်တော်ကြီးနေလို့လား၊’\nရဲလင်းသူ ခုမှဒီကောင်မလေးကို အသေအချာကြည့်လိုက်မိသည်၊\n“သြော် Sorry ကျနော်ခန့်မှန်းပြီး ပြောလိုက်တာပါ၊ ဟုတ်ကဲ့ တော်တော်မကြီးပါဘူး၊”\n“စိတ်မဆိုးပါနဲ့ အသက်ခန့်မှန်းချင်လို့ပါ၊ ကျနော်ကို သူသူ လို့ပဲခေါ်ပါ၊”\n‘တို့ကိုလဲ ခင်တဲ့သူတွေအားလုံးက သူသူ လို့ခေါ်တယ်၊’\n“ဟာ စင်္ကာပူက သူသူနဲ့ ဒီ UNက သူသူတို့ တွေ့ကြပြီ၊ ကျနော်အင်္ဂလိပ်နာမည် ရှိပါတယ်၊ တိုနီတဲ့၊ ခေါ်တဲ့သူနည်းတယ်၊”\n“ဟာ အစ်မ အဲလိုမပြောနဲ့လေ၊”\n‘ဘာလာပြန်ပြီလဲ အစ်မ၊ နင်တို့ အမေရိကတို့ UN တို့ကလူတွေက ခန့်မှန်းပြီး ရမ်းတုတ်နေကြပါလား၊’\n“မဟုတ်ရပါဘူး၊ Sorry ၊ ကျနော်ထက်တော့ နည်းနည်းကြီးမယ်ထင်တယ်၊ အသက်ပြောတာပါ၊\nရပ်နေတာကြာပြီ ဟိုကော်ဖီဆိုင်သွားရအောင် အမှတ်တရဖြစ်အောင် ကျနော်ကပဲတိုက်မယ်လေ၊”\n‘ဟာ လာပြန်ပြီ အမှတ်တရ၊ အိုကေလေ၊’\n“Sorry ကျနော်က အမှတ်တရ ပစ္စည်းရောင်းတဲ့ဆိုင်မှာလုပ်တာလေ၊”\nUN ကော်ဖီဆိုင်တွင် စင်္ကာပူက သူသူနဲ့ အမေရိကက သူသူ တို့ထိုင်မိကြသည်၊\nရဲလင်းသူက နှစ်ယောက်လုံးအတွက် ရိုးရိုးကော်ဖီသွားယူလာခဲ့သည်၊\n‘တို့ခုနက guide နဲ့ အပေါ်တစ်ပတ်လိုက်ကြည့်ပြီးပြီ၊ မြန်တာရယ်ကြည့်ချင်တဲ့နေရာလေးတွေသေချာ မကြည့်ခဲ့ရဘူး၊ တို့မေးတဲ့မေးခွန်းတွေကိုလည်း guide ကပြန်မဖြေနိုင်ပါဘူး၊ သူက guide ပဲလေ၊ policy ပိုင်းနဲ့ပတ်သက်ရင် ဘယ်သူမဆိုစာရေးလို့ရပါတယ်ဆိုပြီး လိပ်စာပေးတယ်၊ email ပို့လို့မရဘူးဆိုတယ်၊ ဘာမှမသေချာပဲနှင့် အောက်ပြန်ရောက်လာတာပဲ၊ အောက်မှာစာတိုက်နှင့် ဆိုင်တွေရှိတယ်ဆိုတာနဲ့ အောက်ကို ရောက်လာတယ်၊ မြန်မာလိုပြောတဲ့ သူတစ်ယောက်တွေတော့ တို့မေးချင်တာတွေမေးလို့ရပြီဆိုပြီး၊ ဝမ်းသာသွားခဲ့တယ်၊ အဲမှာနင်နဲ့တွေ့တာပဲ၊ အဆင်မပြေလိုက်ပုံများ၊ ကဲထားလိုက်တော့၊ နင်ကိုတို့က တိုတို လို့ခေါ်မယ်လေ၊’ ခင်မျိုးမြင့်သူက ရယ်၍ပြောလိုက်သည်၊\n“ဟာမလုပ်ပါနဲ့၊ မကောင်းဘူး၊ ဒီလိုလုပ်လေ ကျနော်က အစ်မကို၊ Sorry Sorry၊ လေးစားတဲ့အနေနဲ့ မသူလို့ခေါ်မယ်၊ မသူက ကျနော့်ကို သူသူလို့ခေါ်ပေါ့၊”\n‘UN ကလူလည်ကြီးရယ် မတရားဘူးထင်တယ်နော်၊’\n‘ဒီလိုလုပ် နင်ကတို့ကို မျိုးသူလို့ခေါ် တို့လက်ခံတယ်၊ တို့ကလည်းနင့်ကို ငသူ၊ နည်းနည်းမကောင်းဘူး၊ ကဲဒါဆို လင်းသူလို့ပဲ ခေါ်မယ်၊ ကောင်းတယ်မဟုတ်လား၊’\n“ မျိုးသူ လင်းသူ ကောင်းပါပြီ မျိုးသူ၊ ဒါနဲ့ဘာလို့ တို့က တို့ကလို့ပြောရတာလဲ၊”\n‘အွန်း၊ အဲဒါတော့မသိဘူး၊ တို့က အလယ်တန်းကျောင်းသူဘဝထဲက ပြောလာတာ၊ ဘာထူးဆန်းလို့လဲ၊ ဘာဖြစ်လို့မေးတာလဲ၊’\n“ဘာမှမဟုတ်ပါဘူး၊ တို့က အဲယောင်လို့ ကျနော်ကဒီအတိုင်း မေးကြည့်တာပါ၊ ဗဒင်သီချင်းထဲကလို လိုက်ဆိုရင် ပြောတာမှတ်လို့”\n‘အဲဒါပဲကြည့် UN ကလူတွေက ဘာမဟုတ်တာတွေကိုပဲ မေးနေကြတာ၊’\n“ဟိုးဟိုး ကျနော်က UN မှာလုပ်တာ၊ UN ကမဟုတ်ဘူး၊ အမေရိက ကပါ၊ နယူးယောက် ကပါ၊”\n‘နယူးယောက်နှင့် ကယ်လီဖိုးနီးယားနဲ့ ဘာကွာလို့လဲ၊’\n“East coast နှင့် West coast ကွာတယ်၊ ကျနော်ကတော့ နယူးယောက်ကာ ဖြစ်ရတာကို ဂုဏ်ယူတယ်၊” ပြောရင်းနဲ့ မျက်ခုံးမွှေးတွေကို အပေါ်ကိုပင့်လိုက်သည်၊\n“အမေရိကန်တွေတော့ မသိဘူး၊ မြန်မာတွေတော့ ကွာတယ်၊”\n“အဲဒါကိုပြောရင် UN Secretariat building ကို အပေါ်ဆုံးထပ်ကနေ၊ အောက်ထိ လမ်းလျှောက်ဆင်းသလိုဖြစ်နေပါမယ်၊\nအစ်မနေကြည့်၊ သိလိမ့်မည့်တဲ့၊” ပြောလည်းပြော ရယ်လည်းရယ်ဖြစ်သည်၊\n“Sorry Sorry မျိုးသူ၊”\n‘နင်တို့ UN တို့ အမေရိကတို့ ကလူတွေက Sorry Sorry နဲ့တော်တော်ပြောတာပဲ၊ အင်းလေ လွတ်လပ်စွာပြောခွင့်ရှိကြတာကိုး၊’\n“မျိုးသူ စင်္ကာပူက အမျိုးသမီးတွေက စွာလားဟင်၊”\n‘နင်က တို့ကို စွာတယ်လို့ပြောတာပေါ့လေ၊ စွာမှတော်ရုံကြမှာ၊ တရုတ်တွေကုလားတွေကြားထဲလုပ်နေရတာ၊’\n“ဒီမှာလည်း ကုလားတွေအများကြီးပဲ၊ ဒါနဲ့ မျိုးသူက ဘာတွေသိချင်လို့လဲ၊ ကျနော်က အရောင်းစာရေးအဆင့်ပဲရှိတာ၊”\n‘တတ်နိုင်ဘူးလေ၊ တို့လူပေါင်းမှားတာပေါ့၊ သိသလောက်ပဲပြောပေါ့၊ အပေါ်တစ်ခေါက်ပြန်တက်ချင်တယ် လင်းသူ၊’\n“ဒါဆို မျိုးသူ အပေါ်တစ်ခေါက်ပြန်တက်ရအောင်စီစဉ်ကြည့်မယ်၊ ကျနော်လဲလိုက်မယ်လေ၊ နေဦး ကျနော်ဆူပါဗိုင်ဆာ နှင့် ကျနော့်အဒေါ်ကိုပြောရဦးမယ်၊ အဒေါ်ကပဲလုပ်ပေးလို့ရတာ၊ သူရဲ့ ဧည့်သည်ပေါ့”။\nရဲလင်းသူတစ်ယောက် ဘာဖြစ်လို့ ခုမှတွေ့ဘူးသော ကောင်မလေးတစ်ယောက်ကို အကူအညီပေးချင်နေလည်းမသိ၊ နောက်ပြီး ဒီကောင်မလေးက စင်္ကာပူမှာ နေရတာကို ဘဝင်မြင့်နေသည်ပုံစံ၊ စင်္ကာပူက အမျိုးသမီးတွေက ဟိုမရောက်ဒီမရောက် ခပ်ကြောင်ကြောင်ဆိုတာမှန်လောက်သည်၊\nရဲလင်းသူကတော့ ရွယ်တူ မြန်မာမိန်းကလေး တစ်ယောက်နှင့် စကားမပြောဖြစ်တာ တော်တော်ကြာသွား၍ဖြစ်မည်ထင်သည်၊ စိတ်ကိုလွတ်လပ်ခွင့်ပေးလိုက်တော့မည်၊ ဒီမှာရောက်၍ကြီးပြင်းလာသော သို့မဟုတ် ဒီမှာမွေးသော မြန်မာမိန်းကလေးတွေနဲ့ သူရင်မခုန်၊ စိတ်မကူးရဲ၊ အမေရိကန်မြန်မာဟိုက်စကူးကျောင်းသူတစ်ယောက်က သူ့သူငယ်ချင်းတွေကို၊ Amazing! ငါ့အမေကသူ့ဘဝတစ်လျှောက်လုံးမှာ ငါ့အဖေနဲ့ပဲချစ်ဘူးတာတဲ့ Oh I wonder! ဆိုတာတွေကိုတော့ ကိုယ်ကိုကိုယ်အတွေးသိမ်သည်လို့ပဲ၊ သဘောထားလိုက်ပါသည်၊ ဒီအသိုင်းအဝိုင်းမှာ ဒါမျိုးတွေကပုံမှန်ပင်ဖြစ်နေသော်လည်း၊ မြန်မာစရိုက်နည်းနည်းကျန်နေသောသူ့အတွက် အဖြစ်တစ်ချို့ကိုသူလက်ခံ၍မရ၊ You r crazy, it is not big deal, what up ဆိုပေမဲ့၊ သူ့ရဲ့အားနည်းချက်ပင်ဖြစ်သည်၊ ရောမပြည်ရောက်ပြီး ရောမလိုမကျင့်နိုင်ခဲ့။\nအားလုံးစီစဉ်ပြီးသွား၍ ရဲလင်းသူတစ်ယောက် ဆိုင်တွင်စောင့်နေသော ခင်မျိုးမြင့်သူကို လာခေါ်သည်၊\nအပေါ်သို့တက်လာခဲ့သည်၊ ဧည့်စားပွဲရှေ့တွင် လူဆယ်ယောက်လောက် ရှိသော အဖွဲ့Group ဆီသို့ ခင်မျိုးမြင့်သူကို ခေါ်လာခဲ့သည်၊\n“မျိုးသူ ဒီအဖွဲ့က ဝန်ထမ်းတွေရဲ့ဆွေမျိုးတွေကိုလိုက်ပို့တဲ့အဖွဲ့ဖြစ်တယ်၊ ဒီအဖွဲ့နဲ့လိုက်တော့ ကိုယ်ဟာကိုယ်ရှင်းပြ အချိန်ယူလို့ရတယ်၊ နည်းနည်းလွတ်လပ်ပါတယ်၊”\n“ဟေး အယ်နီ၊ ဟေး သူသူ”၊ guide လုပ်မဲ့သူက ရဲလင်းသူကိုနူတ်ဆက်လိုက်သည်၊\n“သူကကျနော်တို့ကို ဦးဆောင်ခေါ်သွားမှာ၊ ဘယ်လိုပဲဖြစ်ဖြစ် လုံခြုံရေးအရ ကျနော်တို့စာရင်းပေးရပါလိမ့်မယ်၊” ရဲလင်းသူက ပြောလိုက်သည်၊\n‘တို့စိတ်ဝင်စားတာက ညီလာခံကျင်းပတဲ့နေရာ၊ လူအခွင့်အရေးစာတမ်းတွေနေရာ၊ ယူနက်စကိုနဲ့ပတ်သက်တဲ့နေရာတွေပါ လင်းသူ၊’ ခင်မျိုးမြင့်သူက ရဲလင်းသူကိုကြည့်ပြီးပြောလိုက်သည်၊\n“ဟုတ်ကဲ့၊ အဲဒီနေရာတွေကြရင် ကျနော်တို့ အသေးစိပ်ကြည့်ကြတာပေါ့”။\nရဲလင်းသူက “စကားမစပ်၊ မျိုးသူ ဒီကိုရောက်တာကြာပြီလား၊”\n‘အစ်ကိုနောက်လိုက်ပြီးလာလည်တာ၊ ဒီနေ့ဆိုသုံးရက်မြောက်၊ ဆယ်ရက်လောက်နေမယ်စိတ်ကူးတယ်၊ Liberty တို့ Time square နှင့် Empire State တို့ရောက်ပြီးပြီ၊ အစ်ကိုလိုက်ပို့တာပါ၊ ၊ အစ်ကိုကအလုပ်နဲ့ဆိုတော့၊ လိုက်မပို့ပေးနိုင်ဘူး၊ ဒါကြောင့် ဒီနေ့တစ်ယောက်ထဲဒီကိုရောက်လာတာ၊ လိုက်မယ်ဆိုကတည်းက NY တင်ပဲဆိုတဲ့ ကတိပေးလိုက်ရတယ်၊ Tour နဲ့ လိုက်မယ်ဆိုတော့လည်း တစ်ယောက်ထဲမလွတ်ဘူးတဲ့၊ နောက်တစ်ခေါက်မှာ ကိုယ်ဟာကိုယ် လာဖြစ်အောင်ကြိုးစားမယ် တစ်လလောက် အမေရိက အနှံလျှောက်လည်မယ်၊’ ခင်မျိုးမြင့်သူ ပြန်ဖြေလိုက်သည်၊\n‘ဒါနဲ့ လင်းသူက ဖားအံဘက်ကလား’ ခင်မျိုးမြင့်သူ မေးလိုက်သည်၊\n“မျိုးသူကျနော်နာမည်ကြည့်ပြီး ကရင်တွေဆို ဖားအံကလို့ ပြောလိုက်တာမဟုတ်လား၊ ဒါကြောင့်ပြောကြတာ စင်္ကာပူက လူတွေကို နည်းနည်းလေးသိတာနဲ့ အကုန်လုံးသိသလိုလို ဘာလိုလို ညာလိုလို ဆရာကြီးတွေလုပ်၊ ဆရာမကြီးတွေလုပ်နေကြတာ၊ ကျနော်ပြောတာမဟုတ်ဘူးနော် လူတွေပြောကြတာ၊” လင်းသူက အကွက်မိသွားတဲ့လေသံနဲ့ ပြောလိုက်သည်၊\n‘ဒါလေးမှားသွားတာကို နင်က တို့ကိုပြန်ခြေတယ်ပေါ့လေ၊ ငါတို့ စင်္ကာပူကအဲလိုမဟုတ်ပါဘူး၊ အင်း တစ်ချို့တော့ဖြစ်ပါလိမ့်မယ်၊’\n“ဟဲဟဲဟဲ၊” ရဲလင်းသူ သဘောကျစွာရယ်နေသည်၊\n“ကျနော်က ရန်ကုန်ကပါ၊ ကြို့ကုန်းသား၊ ကြို့ကုန်းမှာမွေး ကြို့ကုန်းမှာကြီးတာ၊ ကျောင်းတက်တော့ မရမ်းကုန်း ၁ မှာတက်တယ်၊ ဒီကို ရှစ်တန်းအောင်ပြီးမှ ရောက်လာတာပါ၊ နောက်ပြီးကျနော်က ကရင်တစ်ဝက်ပဲပါတာ၊ အဖေက မော်လမြိုင် ကမာဝက်က၊ BPI မှာလုပ်တယ်၊ အမေက ခဝဲခြံက၊ အဖေက မွန်တရုတ်၊ အမေက ကရင်၊ ကျနော်က မြန်မာဖြစ်သွားရော၊ ကျနော်မှာ အစ်ကိုတစ်ယောက်ရှိတယ် သင်္ဘောလိုက်နေတယ်၊ သူကတော့ သူကိုယ်သူ တရုတ်သိပ်ဖြစ်ချင်တာ၊ အိမ်နာမည်တောင် အန်းကူ လို့ပေးထားတယ်၊ နောက်တော့ ကရင်ဆရာဝန်မလေးနဲ့လည်းရရော ကရင်ဖြစ်သွားရော၊”\n“ကျနော်ဒီကိုရောက်လာဖြစ်ပုံကလည်း၊ ဒီမှာ ကျနော်အဒေါ်ရှိတယ်၊ သူ့ယောက်ျားရော သူရော UN မှာလုပ်ကြတယ်၊ အဒေါ်က အရာရှိကြီးပါ၊ ဟဲဟဲကြွားတာ၊ သူတို့မှာ ကလေးမရှိဘူး၊ ဒါနဲ့ကျနော်လည်းမွေးစားသားဖြစ်ပြီး ဒီကိုရောက်ရော၊ ရောက်ရောက်ခြင်း ပြောမနေနဲ့ တွေ့လိုက်ရတဲ့ အခက်အခဲ၊ ကျနော်က အင်္ဂလိပ်လိုတော်တော်ညံ့တာ၊ ဒါပေမဲ့ကြာလာတော့ အဆင်ပြေသွားရော၊” ရဲလင်းသူ ပြောရင်းနဲ့ပြုံးနေမိသည်၊\n‘တို့ကလည်း ရန်ကုန်ကပဲ၊ ဗိုလ်တစ်ထောင်က၊ ဒါပေမဲ့ တို့ကရန်ကုန်မှာမွေး ရန်ကုန်မှာကြီးတာဟုတ်ဘူး၊ ရန်ကုန်မှာအခြေချကြတာ၊ တို့ကိုတောင်ကြီးမှာမွေးတာ၊ အဖေကလခစားဆိုတော့ အမြဲတမ်းပြောင်းနေရတယ်၊ အဖေက အင်းလေးက၊ အမေက မန္တလေးက၊ တို့လည်းမြန်မာဖြစ်သွားရော၊ ဟားဟားဟား၊’\nသဘောကျစွာပြောနေသော ခင်မျိုးမြင့်သူကို ရဲလင်းသူတစ်ယောက် သေချာကြည့်နေမိသည်၊\n‘ဒီလိုနဲ့ ဆယ်တန်းအောင်ရော၊ စင်္ကာပူမှာ ပေါ်လီတက်ကနစ်ကျောင်းတက်ဖြစ်ရော၊ နင်ပြောသလို တို့လည်း ရောရောနေပြီ ဟားဟားဟား၊ တို့ပေါ်လီပြီးလို့ အလုပ်လုပ်နေတာ လေးနှစ်ကျော်ပြီ၊’\n“ဒါဆို မျိုးသူ ငွေတော်တော်စုမိနေပြီပေါ့၊” ရဲလင်းသူမေးလိုက်သည်၊\n‘တို့လား စုထားတာ ရန်ကုန်မြို့တောင်ဝယ်လို့ရနေပြီ၊ နောက်တာ အသင့်တင့်တော့ရှိပါပြီ၊ ဘွဲ့တစ်ခုရအောင် ကျောင်းတက်မလို့လေ၊’ ခင်မျိုးမြင့်သူ ပြန်ဖြေလိုက်သည်၊\n“ဟဟ ဒါဆိုကျနော်နဲ့ အတူတူပဲ၊ ကျနော်လည်း city college ပြီးထားတာ၊”\nထိုအချိန်တွင် ကျနော်တို့ အလှည့်ရောက်ပြီ ဖြစ်ကြောင်း အယ်နီ လာခေါ်သည်၊ ဒီလိုနဲ့ ကျနော်တို့နှစ်ယောက် အယ်နီနောက်ကိုလိုက်ခဲ့ကြသည်။\n“ဒါက လက်ရှိ အထွေထွေအတွင်းရေးမှူး ဘန်ကီမွန်းရဲ့ ပုံတူ၊\nဒါက အထွေထွေအတွင်းရေးမှူးတွေရဲ့ ဓါတ်ပုံတွေ၊ ဦးသန့်ပုံလည်းပါတယ်၊ အီရန်က လုပ်ပေးထားတာ၊”\n‘ခုလို guideက မြန်မာလို ရှင်းပြပေးတဲ့အတွက်၊ ကျမကလည်းကျေးဇူးတင်ပါတယ်လို့ ဟီဟီ၊’\n‘အင်းပါအင်းပါ၊ တော်ကြာစိတ်ဆိုးပြီး ရှင်းပြမဲ့သူမရှိလို့ နောက်တစ်ခေါက် တက်ရကျိုး မနပ်ပဲနေပါဦးမယ်၊’\n‘ဘာပဲဖြစ်ဖြစ် မြန်မာလူမျိုးတစ်ဦးက အထွေထွေအတွင်းရေးမှူးဖြစ်ဘူးတာကို ဂုဏ်ယူမိတယ်၊’ ခင်မျိုးမြင့်သူက ပြောလိုက်သည်၊\n“ကျနော်လည်း အဲလိုပဲ၊ မျိုးသူ ဟိုမှာတွေ့လား Myanmar လို့ရေးထားတာ၊ မြန်မာကိုယ်စားလှယ်တွေထိုင်တဲ့နေရာ၊\nဒီနေရာတွေကတော့၊ အစိုးရမဟုတ်တဲ့အဖွဲ့အစည်း၊ အစိုးရလို့အသိအမှတ်အပြုမခံရတဲ့သူတွေနဲ့၊ လေ့လာသူတွေ၊ အငြင်းပွားနေဆဲသူတွေရဲ့ ကိုယ်စားလှယ်တွေထိုင်တဲ့နေရာ၊ ဥပမာ တိုင်ဝမ်၊ ပါလက်စတိုင်း၊ ကိုဆိုဗို စသဖြင့်ပေါ့၊ မဲပေးပိုင်ခွင့်မရှိဘူး၊” ရဲလင်းသူဆက်ပြောနေသည်၊\n‘အဲဒီစင်မြင့်ပေါ်မှာ ခုပြဿနာဖြစ်နေတဲ့ ကဒါဖီ အရှည်ကြီးတက်ပြောသွားတာ၊ နောက်ပြီး အီရန်သမ္မတ၊ ဒီမှာက ပြောဘို့အချိန်သတ်မှတ်ပေးထားတာ၊ အဲဒီအတွက် ထုချေလွှာတွေ တင်လိုက်ကြရတယ်၊ ဒီနေရာလေးက အမေရိကန်နှင့် သူရဲ့မဟာမိတ်တွေ ထပြီးလျှေက်ထွက်သွားတဲ့လမ်း၊ သတင်းထောက်တွေက ဒီနေရာကိုချိန်ထားပြီးဖြစ်တယ်၊ ဒါမှသူတို့ ဆန္ဒပြတာသိမှာပေါ့၊”\n‘လင်းသူ တို့ Myanmar ဆိုတာနဲ့ ဓါတ်ပုံရိုက်ချင်လို့၊’ ခင်မျိုးမြင့်သူ အရေးဆိုလိုက်သည်၊\n“ဟုတ်ကဲ့ ကျနော်ရိုက်ပေးမယ်၊” ရဲလင်းသူတစ်ယောက် ခင်မျိုးမြင့်သူကို ဓါတ်ပုံနှစ်ပုံလောက်ရိုက်ပေးလိုက်သည်၊\n‘“မင်းတို့ကို ငါရိုက်ပေးမယ်၊’” ပြောလိုက်သူက လုံခြုံရေး ဂျွန်ဖြစ်သည်၊\nရဲလင်းသူနှင့် ခင်မျိုးမြင့်သူတို့နှစ်ယောက် ညီလာခံစင်မြင့်ကို နောက်ခံထား၍ ဓါတ်ပုံရိုက်ဖြစ်ကြသည်။\n‘လင်းသူရေ ဒီနှစ်ကို UN က 2011 International Year of Forests လို့သတ်မှတ်ထားတယ်၊ ဒါပေမဲ့ ခုကြည့်လာရတဲ့ ဆင်စွယ်တွေနဲ့ လုပ်ထားတဲ့ တရုတ်ပြည်က ပန်းပုလက်ရ ကတော့ ပြသလို့မကောင်းဘူးလို့ထင်တယ်၊ သစ်တောတွေထဲမှာ နေထိုင်တဲ့ ဆင်အကောင်ပေါင်းများစွာကို သတ်ပြီးမှ ဒီဆင်စွယ်ရုပ်ထုကြီးဖြစ်လာရတာ၊ ဟိုတိရိစ္ဆာန်အခွင့်အရေးသမားတို့ ဘာတို့က ဆန္ဒတွေမပြကြဘူးလား၊’\n‘ဘယ်လိုပဲဖြစ်ဖြစ်လေ၊ တရုတ်ပြည်က လောလောဆယ် အင်အားကြီး၊ လုံခြုံရေးကောင်စီအမြဲတမ်းအဖွဲ့ဝင် ဗီတိုအာဏာ သုံးလုိ့ရတယ်ဆိုတော့၊ နားလည်လိုက်ပါတယ်၊’\n‘နောက်ပြီး ကာရေဗီယံ ပစ္စည်းတွေကထားတော့၊ ယိုးဒယားက သူ့ Royal replica ကိုပြလို့ရအောင် နည်းမျိုးစုံ သုံးလိုက်တယ်ဆိုပဲ၊ UN နဲ့ လုပ်စားနေကြနိုင်ငံဆိုတော့ ဒီလောက်တော့ သူတို့အတွက် လွယ်လွယ်လေးပဲ၊’ ခင်မျိုးမြင့်သူ ဆိုလိုက်သည်၊\n“အဲဒါလဲကြားလိုက်သလိုပဲ၊ မျိုးသူက တော်တော်သိတာပဲ၊” ရဲလင်းသူပြန်ပြောလိုက်သည်၊\n‘အစ်ကို့ သူငယ်ချင်းပြောတာလေ၊ သူက ဒီ သတင်းနဲ့ပြန်ကြားရေးမှာလုပ်တယ်၊’\n“ဒါဆို မျိုးသူ၊ UNHCR, UNESCO, UN Human Right တို့ကို ဘယ်လိုထင်သလဲ၊” ရဲလင်းသူမေးလိုက်သည်၊\n‘မျှဝေယူနေကြတယ်လို့ထင်တယ်၊ လင်းသူ သေချာကြည့်လိုက်ပါ၊ ၂၆ နှစ်ရှိတဲ့ တို့သက်တမ်းမှာ UN ကကျမတို့ကို ထိထိရောက်ရောက် ဘာလုပ်ပေးခဲ့သလဲ၊ Nothing ၊ အကူအညီပေးတဲ့ စာရင်းထဲမှာ သေချာကြည့်လိုက် မြန်မာနိုင်ငံလောက် မလိုအပ်တဲ့ နိုင်ငံတွေ ရလိုက်ကြတာ၊ အစိုးရကြောင့်လို့ပြောလို့မရဘူး၊ direct အကူအညီပေးလို့ရတာတွေ အများကြီး၊ ဒါကတော့ တို့ကရတဲ့ဘက်ကပဲကြည့်တာကိုး UN policyကို တို့ကမသိဘူး၊’ ခင်မျိုးမြင့်သူ ဆိုလိုက်သည်၊\n“UN အဲဒီအကြောင်းပြောရရင် ကိုယ်ပေါင် ကိုယ်လှန်ထောင်းသလိုဖြစ်တော့မယ်၊ ကျနော်က UN မှာလုပ်ခဲ့ပါတယ်၊ ခုကျောင်းတက်ဘို့ ဆိုင်မှာဝင်လုပ်နေတာ၊ ကျောင်းပြီးရင်ပြန်လုပ်ဘို့ စိတ်ကူးရှိတယ်၊ UN ကလည်းတခြား office တွေလို office politic တော့ရှိတာပေါ့၊ တစ်ချို့နေရာတွေမှာ တော်တော်ပြင်းထန်တယ်၊ သူ့အုပ်စု ငါ့အုပ်စု ဖြစ်နေကြတာ၊ တကယ်တော့ လူအမျိုးမျိုး စရိုက်အမျိုးမျိုးကို စီမံခန့်ခွဲဘို့က သိပ်တော့မလွယ်ဘူး၊ နောက်ပြီး UNက စစ်နိုင်တဲ့နိုင်ငံတွေက စဖွဲ့ခဲ့ကြတာ၊ “The United Nations: From War to Development” ဆိုပြီး၊ ဒီလို အခြေအနေမျိုးရလာတာကိုပဲ အကောင်းဆုံးလို့ ကျနော်ထင်တယ်၊ အလုပ်ရဘို့လည်း သူအဆက်နဲ့သူ၊ လွဲချော်နေတာတော့ အများကြီးပဲ၊ တလောက နေရာရဘို့ အပေးအယူ တွေတောင်ဖြစ်သွားသေးတယ်၊ အရေးယူခံရတဲ့သူတွေလည်း မနည်းပါဘူး၊” ရဲလင်းသူဆက်ပြောနေသည်။\n“တစ်ခါတစ်လေလည်း အလှူရှင် အကြိုက်လုပ်ရတာတွေရှိပါတယ်၊ တရားမျှတခြင်း Fair လို့ ပြောမယ်ဆိုရင် ကမ္ဘာပေါ်မှာ Fair မဖြစ်တဲ့နေရာတွေ အများကြီးပါ၊ အဆိုးဆုံးထဲက အကောင်းဆုံးတွေ လုပ်နေကြတာလို့ပဲ အကောင်းမြင်လိုက်ပါ၊ ဒီမှာ နံရံမှာကပ်ထားတာတွေကတော့ The Universal Declaration of Human Rights ပဲ၊ ဘရာဇီးက Octavio Roth ကဒီဇိုင်းလုပ်ထားတာ၊ အခု ၃၀ ရှိတယ်၊”\n‘ဟို စိတ်ဝင်စားမိတယ်၊ ဒီဟာလေးနဲ့ တို့ကို ဓါတ်ပုံရိုက်ပေး၊’\n“အိုကေ၊ ရပြီ၊” ရဲလင်းသူတစ်ယောက် ခင်မျိုးမြင့်သူကို ဓါတ်ပုံရိုက်ပေးလိုက်သည်၊\n“မျိုးသူရေ Declaration of Human Rights ဆိုတာ စလုပ်ကတည်းက အသံတွေထွက်ပေါ့၊ ကျနော် အထင်တော့ ဒီအချက် ၃၀ လုံးကို လိုက်နာတယ်နိုင်ငံဆိုလို့ ဘယ်နိုင်ငံမှ မရှိပါဘူး၊ ပိုဆိုးတာက ဒီနိုင်ငံက ချိုးဖေါက်တယ်လို့ပြောရင်၊ ဟိုနိုင်ငံကချိုးဖေါက်တာတော့ ဘာလို့မပြောသလဲ၊ အဲမှာ Fair ဆိုတာဝင်လာတာပဲ၊ ငါနဲ့တည့်သူက ချိုးဖေါက်ရင် ငြိမ်နေမယ်၊ ကိုယ်နဲ့မတည့်တဲ့သူဆိုရင် စွာကျယ်စွာကျယ်လုပ်ပြီ၊ အဲ့ဒီမှာ ဗီတိုအာဏာဆိုတာဝင်လာတာပဲ၊”\n‘လင်းသူက ဒီအကြောင်းတော်တော်သိတာပဲ၊’ ခင်မျိုးမြင့်သူ မှတ်ချက်ချလိုက်သည်၊\n“ဝင်လုပ်မလားဆိုပြီး လေ့လာထားတာပါ၊ UN မှာလုပ်ဘို့ဆိုပြီးတော့ မြန်မာဆန်ဆန် လေ့လာထားတာရှိတယ်၊ ဥပမာ 24 October ကိုသိရမယ်၊ First Secretary-General Trygve Lie ရယ်၊ Mrs. Roosevelt သူက Declaration of Human Rights ကိုကျေညာတာ၊ တို့ကိုသိရမယ်၊ နောက်ပြီး အတွင်းရေးမှုးတွေထဲမှာ တာဝန်ထမ်းဆောင်ရင်းသေသွားတဲ့ Dag Hammarskjold ကိုသိရမယ်၊ နောက်ဆုံး ဒီနေရာနှင့် အဆောက်အဦးကြီးကို လှူသွားတဲ့သူ Rockefeller family ကိုသိရမယ်၊ သူတို့ကြောင့် New York City မှာ UN က နေရာတစ်နေရာနဲ့ International territory ဖြစ်လာတာ၊”\n‘ဟာများလိုက်တာ တော်ပြီ UN မှာမလုပ်တော့ဘူး၊ နေဦး လုပ်ချင်ရင်တော့ ပြန်လာခဲ့မယ်၊ ကူညီမယ်မဟုတ်လား၊’ ခင်မျိုးမြင့်သူ မေးလိုက်သည်၊\n“လာခဲ့ပါ၊ ဆိုင်တွေမှာ နေရာလွတ်တွေရှိတယ်၊” ရဲလင်းသူပြန်ဖြေလိုက်သည်၊\n‘တို့ကို မနောက်နဲ့နော် လင်းသူ၊’\nသူတို့နှစ်ယောက် Security Council ဘက်ကိုကျော်လာခဲ့သည်။\n‘တကယ် တို့က UNကိုသိပ်ကျေနပ်တာမဟုတ်ဘူး၊ ဝေဖန်လို့ရတယ်မဟုတ်လား၊ လွတ်လပ်စွာပြောခွင့်ရတယ် မဟုတ်လား၊’ တို့ကမြန်မာပြည်နဲ့ စလုံးကလာတော့ ရှေ့ပြောနောက်ကြည့်ရတယ်၊ ခင်မျိုးမြင့်သူ ဆိုသည်၊\n“ဟုတ်ကဲ့၊ ရပါတယ် ရပါတယ်၊” ဆိုပြီး ရဲလင်းသူ ပြန်ဖြေလိုက်သည်၊\n‘တို့ကတော့ မြန်မာပြည်ကို ထောက်ပံ့တယ်ဆိုတာ တလွဲတွေဖြစ်နေတယ်ထင်တာပဲ၊ အိမ်နီးချင်းနိုင်ငံတွေလက်ထဲရောက်ကုန်ရော၊ လွှတ်လိုက်တဲ့လူတွေကိုကြည့်ဦး၊ ကိုယ်ပြည်မှာ ဇာတ်ခွဲခြားမှုတောင်မနိုင် ပြဿနာသောင်းနှင့်ချီ ဒီလိုလူမျိုးတွေ၊ လူ့အခွင့်အရေး ပြား၃၀ တောင်မပြည့်၊ အရောင်ခွဲခြားမှုတွေ၊ လူမိုက်ဂိုဏ်းကြီးစိုး၊ ကြီးနိုင်ငယ်ညှင်းအများဆုံး နိုင်ငံကလူက မြန်မာပြည် ဘာဖြစ်တယ် ညာဖြစ်တယ် လာပြောနေတော့၊ ဘယ်လိုလုပ်ပြီးလေးစားရမလဲ၊ ဘာများလုပ်ပေးနိုင်မှာလည်း၊ အချိန်ကျလစာရ လခစားတွေပဲမဟုတ်လား၊’ ခင်မျိုးမြင့်သူ ဆက်ပြောနေသည်၊\n‘ဝတ္တရားအရပြောနေရတာကို အဟုတ်ကြီးထင်နေကြတဲ့ သူတွေလည်းရှိတယ်၊’\n‘ကြည့်လိုက်ပါဦး၊ ခုထိ ကမ္ဘာပေါ်မှာ၊ ကြိမ်ရိုက်ပြီးအပြစ်ပေးနေတဲ့ နိုင်ငံတွေ၊ မိန်ကလေး စာမသင်ရဆိုတဲ့ နိုင်ငံတွေ၊ ဘာသာပြောင်းခွင့်မရှိတဲ့ နိုင်ငံတွေ အဲဒါမျိုးတွေ အများကြီးပဲ၊ အဲဒါကြောင့်ပြောတာ Fair ဆိုတဲ့စကား ဖီဖာမှာတောင်မရှိဘူး၊’ ခင်မျိုးမြင့်သူ ပြောရင်းရပ်လိုက်သည်၊\n“မျိုးသူပြောလိုက်တာနဲ့ ကျနော်တောင် ဘာပြန်ပြောရမှန်းမသိဖြစ်သွားပြီ၊ UN ဝန်ထမ်းတွေကို ဘယ်နိုင်ငံကလည်းလို့မကြည့်ပဲ၊ UN ကဆိုပြီးကြည့်ရင် အမြင်ရှင်းပါတယ၊် UN ဝန်ထမ်းကလည်း၊ ကိုယ်နိုင်ငံကိုမေ့ထားပြီး ငါ့ UNကလို့ပြုမူရင် ပိုကောင်းပါတယ်၊ ဒါပေမဲ့ လက်တွေ့မှာမလွယ်ပါဘူး၊ ဒီ UNရုံးကြီးထဲမှာကိုက နိုင်ငံစွဲ၊ ဒေသစွဲတွေတော်တော်များပါတယ်၊ ဒီလိုပဲလေး ဒီတစ်ချို့ အခွင့်အရေးအခြေခံအချက်တွေက ခေတ်နဲ့အညီ ပြန်ဆန်းသစ်သင့်ပြီပေါ့၊ ကြာခဲ့ပြီကို၊ ခုမှပေါ်လာတဲ့ အင်တာနက်အခွင့်အရေးတို့ ဘာတို့ပါထည့်သင့်တာပေါ့၊ right to Internet access လဲ ဝီကီလိဒ်ပေါ်လာတာနဲ့ အဲဒီစလုပ်တဲ့ နိုင်ငံတွေကိုက ပိတ်ပင်မှုတွေလုပ်လာတယ်၊ တရုတ်တို့ မြန်မာတို့ဆို ဘယ်ပြောကောင်းမလဲ၊ အဆိုးရွားဆုံးပေါ့၊” ရဲလင်းသူ ပြောပြလိုက်သည်၊\n“တရားတာကိုကြည့်မယ်ဆိုရင်၊ ဒီဓါတ်ပုံတွေကိုကြည့်လိုက် လူတွေသိန်းနဲ့ချီ အစုလိုက်အပြုံလိုက်သေသွားကြတယ်၊ Nagasaki နှင့် Hiroshima ပါ၊ စစ်ကြီးပြီးသွားအောင် ဒီလူတွေကိုသတ်လိုက်တာတဲ့၊ သတ်လိုက်တဲ့လူသတ်သမားလည်း အရေးယူမခံရဘူး၊ ဒီလူတွေဘက်ကကြည့် တရားသလား၊\nခုန ကျနော်ပြောသလိုပဲ အဆိုးဆုံးထဲက အကောင်းဆုံးတွေ လုပ်နေကြတာလို့ပဲ အကောင်းမြင်လိုက်ပါ၊ အဓိကကတော့ UNရဲ့ Millennium Development Goals တွေပြည့်ဘို့ရယ် စစ်ပွဲတွေရပ်ဘို့ပဲ၊ နောက်ဆုံး အရေးကြီးဆုံးကတော့ အလှူရှင်တွေ ထည့်ဝင်ငွေ မှန်မှန်ထည့်ဘို့ပဲ၊ အဲဒါမရှိပဲ ဘာမှလုပ်လို့မရဘူး၊” ရဲလင်းသူ ပြောရင်းရပ်လိုက်သည်၊\n‘လင်းသူကိုကျေးဇူးတင်လိုက်တာ၊ အကုန်ပြောပြတာကို၊ စစ်နှင့်အမုန်းဟာလုံးဝမကောင်းဘူး၊’ ခင်မျိုးမြင့်သူ မှတ်ချက်ချလိုက်သည်၊\n‘စစ်လည်းမကောင်းဘူး၊ အမုန်းလည်းမကောင်းဘူး၊ တစ်ချို့ အစိုးရကိုမကြိုက်ဘူး၊ ဆန့်ကျင့်တယ်၊ အဲဒီကနေတဖြေးဖြေး တိုင်းပြည်ကို ဆန့်ကျင့်တယ်၊ နောက်တော့ လူမျိုး၊ အကောင်းဘာမှမပြောတော့ဘူး၊ ကမ္ဘာပေါ်မှာ မြန်မာလူမျိုးနှင့်မြန်မာကို မကောင်းပြောတာ အများဆုံးက မြန်မာလူမျိုးတွေပဲ၊ ရှက်ဖို့ကောင်းပါတယ်၊ အဟုတ်ကြီးလုပ်နေကြတာ၊’\nခင်မျိုးမြင့်သူပြောတာကို နားထောင်ရင်း ရဲလင်းသူ လေပူတစ်ချက်မှုတ်ထုတ်လိုက်သည်၊\n“လွတ်လပ်စွာပြောခွင့်ရလို့ ဝေဖန်တဲ့သူတွေဟာ၊ အဝေဖန်ခံရဲရမယ်၊ ကိုယ်ကိုကိုယ်လည်း လွတ်လပ်စွာပြန်ဝေဖန်ရဲရမယ်၊ ကိုယ်မကောင်းတာကိုလည်းပြောရဲရမယ်၊ ဒါသမ္မတ အိုဘားမားပြောခဲ့တာပါ၊ အတိုက်အခံ ရီပတ်ပလင်ကင်တွေကိုပြောတာ၊” ရဲလင်းသူ မှတ်ချက်ပေးလိုက်သည်၊\nဒီလိုနဲ့ ရဲလင်းသူတို့နှစ်ယောက် အောက်သို့ပြန်ရောက်ရှိလာသည်။\n“ခု မျိုးသူ တည်းတဲ့နေရာပြန်တော့မှာပေါ့၊”\n‘ဟုတ်တယ် တို့ အစ်ကိုနဲ့ ချိန်းထားတယ်၊ ညစာစားဘို့’\n‘ပြတိုက်တွေလိုက်သွားမလားလို့ လင်းသူပါလာရင် သိပ်ကောင်းမှာပဲ၊ မနက်ဖြန်အားလား၊’\n“ကျနော်မနက်ဖြန် ရက်အားပါ၊ လိုက်ပေးမယ်လေ၊ ဒါနဲ့ဘယ်ကိုသွားမှာလဲ၊”\n‘တို့တော့ပျော်စရာကောင်းသွားပြီ၊ ဟိုလေ ရုပ်ရှင်ထဲကပြတိုက်ကိုသွားမယ်၊’\nPosted by sosegado at 3/18/2011 09:24:00 PM 19 comments Links to this post\nPosted by sosegado at 3/10/2011 07:28:00 PM 17 comments Links to this post\nမွေတော်ကက္ကူစေတီတွေရဲ့ အရှေ့ဘက်မှာ ရွှေဝက်မင်းရုပ်ထုရှိပါသည်၊ ဒေသခံနှင့်ဘုရားဖူးတွေက ဖယောင်းတိုင်၊ ပန်း၊ အစားအစာတွေ ပူဇော်လေ့ရှိပါသည်၊ တန်ဆောင်မုန်း နှင့် တပေါင်းလပြည့်နေ့တွေမှာ မွေတော်ကက္ကူဘုရားပွဲကျင်းပကြပါသည်၊ ခုတော့ ဘုရားပွဲချိန်ဆိုရင် လှည်းပေါင်းမိုးတွေအပြင် ပစ်ကပ်ကားတွေ၊ ထော်လာဂျီတွေ၊ ဆိုင်ကယ်တွေနဲ့ ပြည့်ကြပ်နေပါသည်၊ဘုရား ပတ်လည်ရှိ ညောင်ပင်ရိပ် အပင်ကြီးရိပ်တွေမှာ စခန်းချ ရပ်နားကြပါတယ်။ တစ်ရွာလုံးနီးပါး တစ်အိမ်လုံး လာတဲ့အလေ့ရှိပါသည်၊ အညာဘုရားပွဲလိုပါပဲ ညနေချိန်ရောက်ရင်တော့ ဖီးလိမ်းပြင်ဆင်ပြီး ဘုရားပွဲခင်းထဲသို့လာကြပါသည်၊ အများအားဖြင့် ရိုးရာ ဝတ်စုံကို အများဆုံးဝတ်ဆင်လေ့ရှိပါသည်၊ ယောက်ျားလေးနဲ့ မိန်းကလေးတွေ တစ်ယောက်နဲ့ တစ်ယောက် တွေ့ဆုံချစ်ကြိုက်ကြတဲ့ ပွဲတော်လည်း ဖြစ်ပါသည်၊ ရိုးရာကစားပွဲများ၊ ဇာတ်ရုံများ စတိတ်ရှိုးများနဲ့ စည်းကားလှပါသည်၊ လောင်းကစားဝိုင်းများလည်းရှိပါသည်။\nအထူးသဖြင့် ဘုရားပွဲဈေးသည် စည်းကားလှပါသည်၊ ပွဲတော်လာသူတွေဟာ ဒေသထွက်ကုန်ပစ္စည်းတွေကို ယူဆောင်လာပြီး ပွဲတော်မှာ ရောင်းကြဝယ်ကြပါသည်၊ တူညီတာတစ်ခုကတော့ ဘုရားပွဲလာသူအားလုံး မွေတော်ကက္ကူဘုရားကို ပန်း ဆီမီး သစ်သီး ဆွမ်း ကပ်လှူပူဇော်ကြခြင်းဖြစ်ပါသည်၊ ရဟန်း၊ သံဃာတွေက ပရိတ်ပဋ္ဌာန်းရွတ်ဖတ်ခြင်း မေတ္တာပို့ဆုတောင်းခြင်းနှင့် သီလပေးတရားဟောခြင်းများ ပြုလုပ်ပေးပါသည်၊ ဘုရားဝင်းထဲမှာ တပေါင်းလပြည့်နေ့ အာရုဏ်ဆွမ်းကပ်ကြတာတော့ ကြိတ်ကြိတ်တိုးပါပဲ၊ ရိုးရာဝတ်စုံ မဲမဲ မဲမဲတွေနဲ့ အလွန်ချစ်စရာကောင်းသော အချိန်ပါ၊ ပြီးရင်ဆွမ်းလောင်းပွဲစပါသည်၊ ဗုံသံဆိုင်းသံတွေနဲ့ တကယ့်ရိုးရာဓလေ့ပါပဲ။\nမွေတော်ကက္ကူစေတီတွေရဲ့ထူးခြားချက်တွေရှိပါတယ်၊ စေတီများ၏ ထီးတော်များ၊ ဖေါင်းရစ်များ၊ စေတီတွင်ရှိသော ရုပ်ပွားတော်တွေ နှင့် ရုပ်တုများဖြစ်ပါသည်၊ ပုဂံခေတ်မှသည် အမရပူရခေတ်ထိ တည်ထားကိုးကွယ် ပြင်ဆင်ကိုးကွယ်မှုများကြောင့် လက်ရာကွဲများကိုတွေ့ရသည်၊ ရှေးမြန်မာ ပန်းတော့၊ပန်းတမော့၊ ပန်းပု ပညာတွေကိုထိုနေရာတွင် ထင်ရှားစွာတွေ့ရသည်၊ ထိုရုပ်တုများမှတဆင့် ရှေးခေတ် ဝတ်စားဆင်မှု နှင့် သမိုင်းတို့ကိုပြန်လည်လေ့လာနိုင်သည်၊ ခေါင်းလောင်းစာ ကမ္ဗည်းစာများက ဒေသရဲ့သမိုင်း နိုင်ငံနှင့် တိုင်းရင်းသားလူမျိုးတို့၏သမိုင်းကို ပြန်ပြောပြနေသည်။\nကက္ကူစေတီတော်ရဲ့ ပြင်ပက မွမ်းမံခြယ်သထားမှုတွေဟာရိုးရှင်းပါသည်၊ ကနဦးတည်ခဲ့တဲ့သူတွေဟာ ကျက်သရေရှိရေးကိုသာ အထူးအာရုံပြုပြီး ဆောင်ရွက်ခဲ့ပုံရပါသည်၊ တချို့စေတီတွေမှာတော့ အပြောက်အမွမ်းတွေ ဆင်ယင်ထားသည်၊ ရိုးရာကနုတ်ပန်းတွေနဲ့ ယှက်နွယ်ထားတဲ့ ပုံသဏ္ဍာန်မျိုးရယ်၊ ပင်စည်ရိုးတံတွေ လိမ်ထားတဲ့ ပုံသဏ္ဍာန်တွေကို ရိုးရာပညာနှင့် ဖော်ကျူး ဆင်ယင်ထားပါသည်၊ အမြင့်ဆုံး အနုပညာလက်ရာမြောက်မှုတွေကို အနုစိတ်ဖန်တီးထားတာကို မြင်ရပါလိမ့်မည်၊ လက်ရာအမြောက်ဆုံးကတော့ အင်္ဂတေမှ ထွင်းထုထားတဲ့ ရုပ်လုံးရုပ်ကြွတွေ ဖြစ်ပါသည်၊ ဆေးရောင်တွေလည်းချယ်ထားပါသည်၊ နဂါး၊ ဂဠုန်၊ ခြင်္သေ့ တွေရဲ့ လက်ရာတွေက တစ်မျိုးထူးခြားပါသည်၊ ဆင်ခံဘုရားနှင့် မြင်းရုပ်ကြီးတွေလဲရှိသည်၊ တချို့ ရှေးဟောင်းရုပ်ပွားတော်တွေကို လိုင်ခေါင်း ထွင်းထားပြီး အတွင်းမှာ ထည့်သွင်းပူဇော်ထားတဲ့ နေရာတွေရဲ့ဘေးမှာ ဘုရားရှင်ကို ငြိမ်သက်စွာ ပူဇော်နေတဲ့ ပုံစံမျိုး တည်ထားပါသည်၊ ကချေသည် ရုပ်တုတွေ သီဆိုတီးမှုတ်နေတဲ့ ဂီတအနုပညာသည်နှင့် နတ်သမီးရုပ်တုတွေဟာ ကျွမ်းကျင်တဲ့ အနုပညာနှင့် ထုလုပ်ထားတာကို တွေ့ရပါသည်။\nလမ်းပန်းဆက်သွယ်ရေးကောင်းမွန်လာပြီး ကုန်သွယ်စီးဆင်းမှုဖွံဖြိုးလာသဖြင့် ပအိုပ်းလူငယ်လေးများကြားတွင် မြို့ယဉ်ကျေးမှုပျံနှံ့ခဲ့သည်၊ ခေတ်ပေါ်ပအိုပ်းအဆိုတော်များကို ကြိုက်ကြသလို အင်းထဲက လေးဖြူ၊ အငဲနှင့် စိုင်းစိုင်းခမ်းလှိုင်တို့ကိုလည်း ခုံမင်နှစ်သက်ကြသည်၊ အထူးသဖြင့် တောင်ကြီး၊ မန္တလေးနှင့် ကျိုင်းတုံဘက်က အမူအကျင့်များ နီးစပ်သလိုဝင်ရောက်လာသည်။\nဦးဇင်းက “အရက်ဆိုင်နဲ့ဓါတ်ဆီဆိုင် အများဆုံးမြို့ဆိုရင် မန္တလေးလို့ပြောရမှာပဲ၊ ဒီလိုပဲရန်ကုန်မှာ အစည်ဆုံးက အရက်ဆိုင်တွေ၊ အဲဒီ့အရက်ဆိုင်ယဉ်ကျေးမှု ရွာထဲကိုရောက်လာမှာ အစိုးရိမ်ဆုံးပဲ၊ တောင်ကြီးမှာလည်းတူတူပဲ နောက်ဆေးပြားတွေသုံးကြတာ ဒါလဲ အစိုးရိမ်ဆုံးပဲ၊ လူတွေရဲ့ သီလနှင့် စာရိတ္တကိုပျက်စေတယ်၊ နောက်ပြီးချဲထီတို့ နှစ်လုံးတို့ မောင်းလောင်းတာတွေ ရှိသေးတယ်၊ ဒါတွေလည်းမကောင်းဘူး၊ ဝေးတဲ့ဒေသမှာ ဘိန်းစိုက်ကြတယ်၊ ဘိန်းစိုက်သူ ဝယ်သူ ပွဲစားတွေကြားမှာ ပြဿနာတွေဖြစ် သတ်ကြသေကြတယ်၊ အမှုအခင်းတွေဖြစ်တော့ ကြီးနိုင်ငယ်ညှင်းမှုတွေရှိလာတယ်၊ သံဝေဂ ရစရာနှင့် စိတ်မကောင်းစရာတွေအများကြီးပဲ၊ ကိုယ်ကမလုပ်ပေမဲ့ ဆွယ်ကြတယ်၊ ပိုက်ဆံလွယ်လွယ်ရတော့ ပါသွားတယ်၊” ဦးဇင်းကပြောရင်း ခဏရပ်လိုက်သည်၊ ကျနော်စိတ်ထဲမှာတော့ နယ်မြေဒေသတိုးတက်မှုနှင့် နောက်ဆက်တွဲပါလာတာတွေက မနည်းပါလားလို့တွေးမိခြင်း ဖြစ်ပါသည်။\nဦးဇင်းကဆက်၍ “ဒီတော့ ဦးဇင်းတို့က တရားဟောရတယ်၊ ကိုယ်ယဉ်ကျေးမှု မပျက်အောင် မပြောက်အောင်၊ ကောင်းတာကိုယူ ဆိုးတာကိုထားခဲ့၊ သီလမြဲအောင်၊ သီလဟာအဓိကပဲ၊ ပိုက်ဆံနောက်လိုက်သွားရင် ပိုက်ဆံယဉ်ကျေးမှုပဲဖြစ်သွားမှာ၊ အဲဒီမှာ အုပ်ချုပ်တဲ့သူတွေကိုပြောရတယ် လူရိုသေရှင်ရိုသေအောင်နေလို့ ဒါမှထိန်းရသိန်းရလွယ်မှာ၊ အနည်းဆုံးငါးပါးသီလကို ဖြစ်နိုင်အောင်စောင့်၊ အုပ်ချုပ်တဲ့သူ သီလမြဲရင် လူရိုသေရှင်ရိုသေဖြစ်မယ်၊ ထိန်းရသိမ်းရလွယ်မယ်၊ နယ်မြေအေးချမ်းမယ်၊ ဖွံဖြိုးတိုးတက်မှုတွေ နောက်ကလိုက်လာမယ်၊ အုပ်ချုပ်တဲ့သူ သီလမမြဲလို့ကတော့ သွားပြီသာမှတ် လူရိုသေရှင်ရိုသေမဖြစ်ရင် ဘယ်လိုသွားထိမ်းမလဲ၊ ဓားမိုးပြီးအုပ်ချုပ်နေဦး နေရာတိုင်းမှာ ဓားမိုးတိုင်းလဲမရဘူး၊ ပရမ်းပတာနဲ့ပျက်ပြီသာမှတ်ပေတော့၊ ဒါကြောင့် ဦးဇင်းတို့နယ်မြေမှာ အုပ်ချုပ်တဲ့သူတွေကို သီလစောင့်ခိုင်းတယ်၊ ဘုရားမှာ သစ္စာဆိုစေတယ်၊ ဟုတ်တယ်မဟုတ်လား အုပ်ချုပ်တဲ့သူတွေ အနည်းဆုံး ငါးပါးသီလစောင့်၊ ဘုရားမှာသစ္စာဆိုသင့်တာပေါ့ ဒါမှလည်း လူရိုသေရှင်ရိုသေဖြစ်မယ်။”\n“လူမျိုးတစ်မျိုး အဆင့်မြင့်တာ မမြင့်တာကို ကိုယ်ကျင့်တရားနှင့်တိုင်းရတယ်၊ ဘယ်လောက်ပဲခေတ်မှီတိုးတက်နေပါစေ ရုပ်ဝထ္ထုတွေပေါ်ပါစေ ကိုယ်ကျင့်တရားမကောင်းတဲ့လူမျိုး ဘာမှ အထင်ကြီးစရာမရှိဘူး၊ မန္တလေးကဆရာတော် တစ်ပါးကပြောပါတယ် ဒီလိုဗုဒ္ဓရဲ့ တရားဓမ္မတွေ ဟောဘို့ဆိုရင်မှာ ခွင့်ပြုချက်ယူရတာတို့ ဘာဟောမယ် ဘယ်လိုဟောမယ်တင်ပြရတယ် ဒါဆိုရင် ဒီခေတ်ပျက်တာပဲ၊ အဲဒီ့ဆရာတော်ကြီးတွေ ဟောတဲ့တရားကြောင့် တစ်ယောက်ယောက်က တရားရသွားနိုင်တယ်၊ နတ်တွေကလည်းတရားနာဖို့စောင့်နေကြတယ်၊ အဲဒါကိုအကြောင်းအကျိုးမသိပဲ တားမြစ်လိုက်ရင်၊ အဲဒီတားမြစ်လိုက်တဲ့ ပုဂ္ဂိုလ်ဟာ သံသာရာအဆက် ဘာအပြစ်တွေဖြစ်သွားသလဲ စဉ်းစားကြည့်ပေတော့၊” ဦးဇင်း တရားလိုလို ဘာလိုလိုပြောသွားတာကို နားထောင်ရင်း ကျနော် လေပူတချက်မှုတ်ထုတ်လိုက်မိပါသည်။\n“ဦးဇင်းတို့ ပအိုပ်းတွေက မြန်မာပြည်နေရာအနှံ့ရှိတာ၊ ဒီရှမ်းပြည်၊ မန္တလေးတိုင်း၊ ပဲခူးတိုင်း၊ မွန်ပြည်နယ်၊ ကရင်ပြည်နယ် ကနေ ကယားပြည်နယ်ထိပေါ့၊ ဒီရှမ်းပြည်ဘက်မှ တိုးတက်အောင်စလုပ်နိုင်ပြီ၊ ဝေးလံဒေသတွေနှင့် အခြားဒေသတွေကို တိုးတက်အောင် အပြုသဘောနဲ့ ဆက်လုပ်သွားရမှာပါ၊ ဦးဇင်းတို့မှာစီမံကိန်းတွေရှိပါတယ်၊ ဟိုပုံးလမ်း၊ ဆီဆိုင်လမ်း ကျောက်ဆည်ထိသွားမယ်၊ လမ်းပန်းဆက်သွယ်ရေးကို အဓိကထားလုပ်မယ်၊ နောက်ကဒေသဖွံ့ဖြိုးမှု လိုက်လာမယ်၊ ခုလိုဂျပန်တွေလာကူညီတာကို ကျေးဇူးတင်တယ်၊ သူတို့ကို မေတ္တာပို့ပါတယ်၊ ရွာထဲမှာတိုက်အိမ်တွေ တစ်လုံးပြီးတစ်လုံး၊ နောက်ဆုံးပေါ်ကားတွေ၊ ဆိုင်ကယ်တွေ ပေါလာတယ် ပေါ်လာတယ်၊ ဦးဇင်းတို့ ဝမ်းသာပါတယ်၊ ဒကာတွေအဆင်ပြေ ချမ်းသာလာကြတာ၊ ဒါပေမဲ့ သမာအာဇီဝဖြစ်ပါစေပေါ့၊” ဦးဇင်းရဲ့စကားကို ဒီမှာတင်ရပ်လိုက်ပါသည်၊ သာမညတောင်ဆရာတော်ဘုရားကြီးဟာ ပအိုပ်းလူမျိုးဖြစ်ကြောင်း ကျနော်ခုမှသိရပါသည်။\nများမကြာမှီ အရှေ့တောင်အာရှ နှင့် အိမ်နီးချင်းနိုင်ငံတွေမှာ စိုက်ပျိုးမွေးမြူရေး ထွက်ကုန်တွေဈေးကောင်းလာပါမည်၊ စိုက်ပျိုးမွေးမြူရေးလုပ်တဲ့ ပအိုပ်းတွေအတွက်ရွှေခေတ်ဖြစ်ပေလိမ့်မည်၊ နည်းပညာအကူအညီရရှိမှု၊ လမ်းပန်းဆက်သွယ်ရေးနှင့် infrastructure တည်ဆောက်မှုသည် အဓိကကျပေသည်၊ ငြိမ်းချမ်းရေးမြတ်နှိုး၍ သီလသမာဓိနှင့် နေထိုင်ချင်သော ပအိုပ်း တိုင်းရင်းသားတွေဟာ ဒေသဖွံဖြိုးမှုကို အပြုသဘောနဲ့ လုပ်ဆောင်လျှက်ရှိပါသည်။\nတစ်ဖက်မှာလည်း ပြောင်းလည်းလာသော အခြေအနေနဲ့အတူ အသစ်အဆန်းများ ဝင်ရောက်လာမှု၊ စီးပွားရေးလောဘသမားများ ဝင်ရောက်လာမှု၊ သီလမြဲသူနဲ့ မမြဲသူ၊ သမာအာဇီဝနှင့် ဖြတ်လမ်းလိုက်လိုသူ စတဲ့ ဝိရောဓိတွေကို ရင်ဆိုင်ရပါလိမ့်မယ်၊ ဘယ်လိုပဲဖြစ်ဖြစ် ပအိုပ်း တိုင်းရင်းသားတွေကတော့ အသွင်ပြောင်းနေပါပြီ၊ ချစ်စရာကောင်းတဲ့ ယဉ်းကျေးမှု မပျောက်ပဲ တိုးတက်ကြီးပွားနိုင်ကြပါစေလို့……………………………………။\nပန်းတမော့ အကြောင်းပြောပြသော ပန်းဆယ်မျိုးကျောက်အားကျေးဇူးတင်ပါသည်၊\nPosted by sosegado at 3/02/2011 11:59:00 PM 18 comments Links to this post


မိုက်ကယ်ဂျက်ဆင်ရဲ့ နာမည်ကျော်အကတွေထဲက လျှို့ဝှက်ချက်တစ်ခု - APANNPYAY\nHome / နိုင်ငံတကာသတင်း / မိုက်ကယ်ဂျက်ဆင်ရဲ့ နာမည်ကျော်အကတွေထဲက လျှို့ဝှက်ချက်တစ်ခု\nမိုက်ကယ်ဂျက်ဆင်ရဲ့ နာမည်ကျော်အကတွေထဲက လျှို့ဝှက်ချက်တစ်ခု\nApann Pyay 12:30 PM နိုင်ငံတကာသတင်း Edit\nမိုးအေးအေးနဲ့ သီချင်းတွေနားထောင်လိုက်၊ ဇာတ်လမ်းတွေကြည့်လိုက်၊ စာဖတ်လိုက်ပဲ။ သီချင်းနားထောင်နေရင်းနဲ့ မိုက်ကယ်ဂျက်ဆင်သီချင်းဗီဒီယိုတွေပါ ကြည့်မိသွားတယ်။ ပေါ့ပ်ဘုရင်ကြီး မိုက်ကယ်ဂျက်ဆင်ဟာ အကနဲ့ နာမည်ကျော်ကြားခဲ့သူလို့လည်း ပြောလို့ရတယ်။\nမိုက်ကယ်ဂျက်ဆင်ရဲ့ကကွက်တွေကလည်း တကယ့်အဆန်းတွေ။ သူများ မကနိုင်တဲ့အကွက်တွေကို ထွင်သွားတာ။ ရိုးလည်းမရိုးရဘူး။ အဲ့ဒီကကွက်တွေထဲမှာမှ ခန္ဓာကိုယ်ကို အတောင့်လိုက်ကြီး ကွေးညွှတ်လိုက်တဲ့ ကကွက်ကို သိကြမယ်ထင်ပါတယ်။ Smooth Criminal သီချင်းဗီဒီယိုထဲမှာ ကသွားတာလေ။ အရမ်းကို မင်သက်အံ့သြစရာကောင်းတဲ့ ကကွက်ပါပဲ။ ဘာကြောင့်များ ဒီလိုကတတ်ရတာလဲ? မိုက်ကယ်ရဲ့အစွမ်းက ဘာများပါလိမ့်လဲ သိချင်မိကြဖူးတယ်။\nဒီကကွက်ရဲ့ လျှို့ဝှက်ချက်ဟာ မိုက်ကယ်ရဲ့ဖိနပ်တွေပါပဲ။ ဖိနပ်ရဲ့ခွာပိုင်းမှာ V ပုံသဏ္ဍန် ပုံဖော်ထားတာပါ။ ကြမ်းပြင်မှာတော့ အဝေးကနေ မမြင်နိုင်တဲ့ ငုတ်လေးတွေကို စိုက်ထားရတယ်။\nမိုက်ကယ်က သူ့ဖိနပ်နဲ့ ကြမ်းပြင်ကငုတ်လေးကို ချိတ်ထားပြီးမှ ခန္ဓာကိုယ်ကို ယုံကြည်မှုရှိရှိနဲ့ ကွေးညွှတ်ခဲ့တာ ဖြစ်ပါတယ်။ မိုက်ကယ်ရဲ့ ကကွက်တွေဟာ ဒီနေ့အချိန် ပြန်ကြည့်ရင်တောင်မှ မရိုးနိုင်သေးပါဘူး။\nဆန်းသစ်တီထွင်တဲ့ ကကွက်တွေ၊ မြူးကြွတဲ့သံစဉ်တွေနဲ့ တစ်ကမ္ဘာလုံးရဲ့အချစ်တော်ဖြစ်ခဲ့ဖူးတဲ့ မိုက်ကယ်ဂျက်ဆင်ဟာ ၂၀၀၉ ခုနှစ် ဇွန်လ ၂၅ ရက်နေ့မှာ ကွယ်လွန်သွားခဲ့တာဖြစ်ပါတယ်။ သူ့ရဲ့ Thriller အယ်လ်ဘမ်ဟာ ချပ်ရေပေါင်း ၆၅ သန်း ရောင်းချခဲ့ရပြီး ကမ္ဘာ့ရောင်းကောင်းဆုံးအယ်လ်ဘမ် ဖြစ်ခဲ့ဖူးပါတယ်။\nU N I C O D E V E R S I O N#\nမိုးအေးအေးနဲ့ သီခငျြးတှနေားထောငျလိုကျ၊ ဇာတျလမျးတှကွေညျ့လိုကျ၊ စာဖတျလိုကျပဲ။ သီခငျြးနားထောငျနရေငျးနဲ့ မိုကျကယျဂကျြဆငျသီခငျြးဗီဒီယိုတှပေါ ကွညျ့မိသှားတယျ။ ပေါ့ပျဘုရငျကွီး မိုကျကယျဂကျြဆငျဟာ အကနဲ့ နာမညျကြျောကွားခဲ့သူလို့လညျး ပွောလို့ရတယျ။\nမိုကျကယျဂကျြဆငျရဲ့ကကှကျတှကေလညျး တကယျ့အဆနျးတှေ။ သူမြား မကနိုငျတဲ့အကှကျတှကေို ထှငျသှားတာ။ ရိုးလညျးမရိုးရဘူး။ အဲ့ဒီကကှကျတှထေဲမှာမှ ခန်ဓာကိုယျကို အတောငျ့လိုကျကွီး ကှေးညှတျလိုကျတဲ့ ကကှကျကို သိကွမယျထငျပါတယျ။ Smooth Criminal သီခငျြးဗီဒီယိုထဲမှာ ကသှားတာလေ။ အရမျးကို မငျသကျအံ့သွစရာကောငျးတဲ့ ကကှကျပါပဲ။ ဘာကွောငျ့မြား ဒီလိုကတတျရတာလဲ? မိုကျကယျရဲ့အစှမျးက ဘာမြားပါလိမျ့လဲ သိခငျြမိကွဖူးတယျ။\nဒီကကှကျရဲ့ လြှို့ဝှကျခကျြဟာ မိုကျကယျရဲ့ဖိနပျတှပေါပဲ။ ဖိနပျရဲ့ခှာပိုငျးမှာ V ပုံသဏ်ဍနျ ပုံဖျောထားတာပါ။ ကွမျးပွငျမှာတော့ အဝေးကနေ မမွငျနိုငျတဲ့ ငုတျလေးတှကေို စိုကျထားရတယျ။\nမိုကျကယျက သူ့ဖိနပျနဲ့ ကွမျးပွငျကငုတျလေးကို ခြိတျထားပွီးမှ ခန်ဓာကိုယျကို ယုံကွညျမှုရှိရှိနဲ့ ကှေးညှတျခဲ့တာ ဖွဈပါတယျ။ မိုကျကယျရဲ့ ကကှကျတှဟော ဒီနအေ့ခြိနျ ပွနျကွညျ့ရငျတောငျမှ မရိုးနိုငျသေးပါဘူး။\nဆနျးသဈတီထှငျတဲ့ ကကှကျတှေ၊ မွူးကွှတဲ့သံစဉျတှနေဲ့ တဈကမ်ဘာလုံးရဲ့အခဈြတျောဖွဈခဲ့ဖူးတဲ့ မိုကျကယျဂကျြဆငျဟာ ၂၀၀၉ ခုနှဈ ဇှနျလ ၂၅ ရကျနမှေ့ာ ကှယျလှနျသှားခဲ့တာဖွဈပါတယျ။ သူ့ရဲ့ Thriller အယျလျဘမျဟာ ခပျြရပေေါငျး ၆၅ သနျး ရောငျးခခြဲ့ရပွီး ကမ်ဘာ့ရောငျးကောငျးဆုံးအယျလျဘမျ ဖွဈခဲ့ဖူးပါတယျ။


ဆန်ပြုတ် နှင့်  ဟိုင်းဝေးလမ်းပ်ါက အတ္တဟိတ | Myanmar Gazette News Media Forum Network\nHome » Creative Writing » ဆန်ပြုတ် နှင့်  ဟိုင်းဝေးလမ်းပ်ါက အတ္တဟိတ\nဆန်ပြုတ် နှင့်  ဟိုင်းဝေးလမ်းပ်ါက အတ္တဟိတ\nPosted by မောင်ရိုး on Oct 10, 2012 in Creative Writing, My Dear Diary | 37 comments\n“အများအကျိုးဆောင် ၊ ကိုယ့်  အကျိုးအောင် ” တဲ့  ….ငယ်စဉ်ကတည်းက ကြားဖူးခဲ့တာ ။\nလူကြီးမိဘ ၊ ဆရာသမားတွေကလည်း ကြုံသလို သင်ကြားကြတာပေါ့ လေ …..မောင်ဆာမိတို့ တစ်တွေလည်း\nအခါအားလျော်စွာ လိုက်နာပါတယ် ၊ ဆောင်ရွက်ခဲ့ကြပါတယ် ….။ သို့ သော်လည်း ပေါ့ လေ ….တစ်ခါတစ်ရံ\nမိမိအကျိုးစီးပွားလေးတော့ ရှေ့ တန်းတင်မိကြတာပါပဲ ။ လူပဲ ….တစ်ခါတစ်လေ အတ္တကြီးမှာပေါ့  ……\nဒီလိုဖြေသိမ့် တတ်ပါတယ် ..။ သူများ အမျိုးသေတော့  အနိစ္စ …ကိုယ့် အမျိုးသေတော့ ဒုက္ခ ဆိုသလိုပေါ့  ။\nလူတွေများ … ကိုယ့် ဘက်ထိမှာသိပ်သိ ။ ကိုယ့်  အကျိုးအတွက်များဆောင်ရွက်ရရင် မမောနိုင် မပန်းနိုင် ။\nခုလည်း ….လူထဲကလူ ဖြစ်တဲ့ မောင်ဆာမိ အတ္တ ကြီးမိပြန်ပြီပေါ့ ဗျာ ……။\nဒီလိုဗျ …..ပြန်ပြောရင် သိပ်မဝေးသေးပေမဲ့  အတိတ်လို့ပဲဆိုကြပါစို့……။ တစ်ခုသော မနက် ခတ်စောစောမှာ\nကျနော် ကားဂိတ်ကိုထွက်လာခဲ့ပါတယ် ….။ သြော် ….ကားဂိတ်ဆိုလို့ ရန်ကုန်ကားဂိတ် မဟုတ်ဖူးနော် ။\nတောင်ငူမြို့ ရဲ့  ဂန္ထ၀င် ကားဂိတ်ကိုပါ ။ မနက် (၅) နာရီ ရန်ကုန်ကို ပြန်ထွက်မည့်  ကားဆီကိုပေါ့  ဗျာ ။\nကျွန်တော်က ကားသမားလူထွက်ဆိုတော့ ကားတော့မမူးတတ်ပါဘူး ဒါပေမဲ့ အကျင့် ပါနေတော့ ပြူတင်းပေါက်\nဖက်က လက်မှတ်ယူထားတယ်လေ ……။ စောစောစီးစီး ဆိုတော့ဗျာ ဘာမှလည်းမစားချင်ပါဘူး ။ တောင်ငူ\nရောက်ရင် သောက်နေကျဖြစ်တဲ့  “ကဆောဝါး” ဆိုတဲ့ လက်ဘက်ရည်ဆိုင်လေးမှာပဲ ခတ်ကျဲကျဲ\nလက်ဘက်ရည် လေးသောက်ပြီး ကားပေါ် တက်ခဲ့ရတာပေါ့  …….။\nဒီလိုနဲ့ …..ကားပေါ်ရောက်တော့ နေရာယူပြီး ညက ဘောလုံးပွဲကြည့် လို့  အိပ်ရေးပျက်ခဲ့သမျှ အတိုးချပြီး\nမှေးလိုက်ဦးမယ် … ..ဒီလိုတွေးရင်းနဲ့ ………..။ မကြာပါဘူးဗျာ ….ကျွန်တော့ဘေးကပ်လျက်ခုံကို လူတစ်ယောက် ရောက်လာပါရော …..ဒါနဲ့ မျက်လုံးဖွင့် ကြည့် တော့ …ကောင်မလေးတစ်ယောက်ခင်ဗျ ။\nမောင်ဆာမိလည်း …..ကံဆိုးလား ကံကောင်းလားမသိ နည်းနည်းတော့ စိတ်ညစ်သွားပါတယ် ။ ဒီလိုပါ …..\nဟိုး……တုန်းက ပျိုမျစ်နုနယ်စဉ် လူပျိုဘ၀ဆိုရင်တော့ တစ်မျိုးပေါ့ လေ ….။ခုချိန်ခါမှာ.. သားနဲ့မယားနဲ့\nကျတော့ ကိုယ့် အာရုံနဲ့ကိုယ် လွတ်လွတ်လပ်လပ် နေချင်တာ ။ ဘေးနားက ကောင်မလေးပေါက်စ ဆိုတော့\nအနေအထိုင် မလွတ်လပ်တော့ဘူးပေါ့ ဗျာ ။ အကြောင်း ကြောင်းကြောင့် ကိုယ့်ကို အထင်မှားမှာကိုလည်း\nစိုးရိမ်ရသေး …..။ဟုတ်တယ်လေ ….ဒီဘဲနာကြီးနှယ် သေခါနီး ရိတ်ခါယူနေပါတယ် ဆိုရင် ဘယ့်နှယ်ရှင်းရပါ့  ။\nသက်လတ်ပိုင်း အရွယ်ယောက်ကျားတစ်ယောက်ရဲ့  အနေအထားက ဒီလိုအချိန်မှာ\nအတော်လေး ဂွကျတာ ။ ငယ်နေရင်လည်း ကောင်းတယ် ….ဒါမှမဟုတ် အဖိုးကြီးဆိုလည်း ကောင်းတာပဲ ။\nကျနော့ ခုံနေရာက နံပါတ် (၈) လေ …ဒရိုင်ဘာနောက်ကျော တစ်တန်းကျော်ပေါ့  ….ကောင်မလေးက\nနံပါတ်(၇) မှာ ။\nကားစထွက်ရင် အိပ်ဖို့ မောင်းတင်ထားတဲ့ မောင်ဆာမိလည်း စိတ်ကျဉ်းကျပ်ပြီး မအိပ်နိုင်သေးပါဘူး ။\nအဲ …..စောစောက ပေါက်စမလေးကတော့ ကားထွက်ကတည်းက ထိုင်ခုံကိုနောက်နဲနဲလျောပြီး\nယူလာလိုက်တာ အပီပဲဗျို့  …. သုံး ကျပ်တိုးလား ငါးကျပ်တိုးလားပဲ….။ ကိုင်း ….ရှိစေတော့ ….\nမောင်ဆာမိ ကတော့ ခတ်မတ်မတ်ထိုင်ရင်း မျက်စိမှိတ် ထားလိုက်ပါတော့တယ် ။ မြို့  ထဲကနေ\nအမြန်လမ်းပေါ်ကို ထွက်ရတာ နည်းနည်းတော့ကြာပါတယ် …။ အမြန်လမ်းကိုရောက်လို့ သိပ်မကြာခင်\nမှာပဲ ….စောစောက ကောင်မလေး အိပ်ပျော်သွားပုံရပါတယ် …ကားကလည်း လေအိပ်ကားဆိုတော့\nငြိမ့် ငြိမ့်လေးပေါ့ ဗျာ ….။ မကြာပါဘူး ….သူ့ ခေါင်းက ကျနော့ ပခုံးကိုလာမှီ မိပါရော ….။ အင်းးးးးး……\nမှန်တာပြောရရင် ပုထုဇဉ်တို့ရဲ့  သဘောအရ နည်းနည်းတော့ ကြည်နူးမိသွားပါတယ် …..။\nဟုတ်သလိုလိုတော့ ရှိသားပေါ့ လေ ….။ ဒါပေမဲ့  ….အိမ်က မဒမ်ဆာမိကိုလည်း သတိယရော ….\nအောင်မလေးဗျာ…တစ်ခါတည်း ဆံပင်တွေထောင်သွားတာပဲ …။ ကြောက်…ကြောက်…\nအဲယားကွန်းလွှတ်ထားတဲ့ ကားထဲမှာ ချွေးတွေတောင်ပြန်လို့ ….။ တော်သေးတာက ဒီခေတ်က နှုတ်ခမ်းနီမှ\nသိပ်မဆိုးကြတာပဲ ….ဟိုတုန်းကလိုနှုတ်ခမ်းနီ ရဲရဲနဲ့ဆို မောင်ဆာမိတော့ ရှင်းရခက်ဦးမယ် …။ တစ်ခါတစ်လေ\nမောင်ဆာမိရဲ့  ကံကလည်း ဆိုးသဗျ ….ဘယ်လေတိုက်လို့ လွင့် လာမှန်းမသိတဲ့ …အိပ်ကပ်ထဲက ဆံပင်ချည်\nတွေကြောင့် လည်းရန်ဖြစ်ရတာ အမော ….။ ကံဆိုးချင်တော့ အဲဒီဆံပင်ချည်တွေကလည်း ကိုယ့် ခေါင်းက\nဆံပင်ထက် ရှည်နေသေးပြန်တယ်လေ ….အဲ ..ခုလည်း ကံဆိုးသူမောင်ဆာမိ အိမ်ကို ဘာသက်သေတွေများ\nပါသွားဦးမလဲမသိဘူး …။ နောက်ဆုံးတော့ …မောင်ဆာမိလည်း အဲဒီကောင်မလေးကို နှိုးပြီး နေရာချင်းလဲပေး\nလိုက်ရပါတော့တယ် …။ သူလည်း လွတ်လွတ် လပ်လပ် တံခါးဘောင်ကိုမှီပြီး အိပ်ငိုက်လို့ရတာပေါ့  ။\nမောင်ဆာမိလည်း လွတ်လပ်စွာ မှိန်းတော့တာပေါ့ ဗျာ …..။\nမကြာပါဘူး ….နောက်နားက ကျွက်စီ ကျွက်စီနဲ့ မေတ္တာပို့သံတွေ ခတ်တိုးတိုး ကြားရပြန်တယ်လေ ….။ အဲဒီအချိန်က\nဒညင်းသီးနဲ့ တောင်ငူဒူးရင်းသီးပေါ်တဲ့အချိန်ပေါ့ှဗျာ …။ စဉ်းစားကြည့်ပေါ့ ……ဒီလိုအချိန် ဒီလို နေရာအလုံပိတ်\nမောင်ဆာမိကတော့  အေးဆေးပါ ….ဒီလိုအနံ့ဆိုးတွေက ရိုးနေပါပြီ ။ ဒါပေမဲ့ လည်း လေ၀င်လေထွက်\nမကောင်းတော့ နည်းနည်းတော့ အောင့် ခံရတာပေါ့ လေ ….။ ဒါနဲ့ဘဲ …မောင်ဆာမိ ပြန်မှိန်းလိုက်ပြန်ပါတယ် ။\nဟော …….ကြားရပြန်ပြီ …။ သေချာအောင် မျက်လုံးဖွင့် ပြီးနားထောင်ကြည့် လိုက်တော့ …..လား..လား…\nနောက်တည့် တည့် က ဥသြဆွဲနေပါလား..ဟရို့  …။ မီးတောင် တစ်လုံးပေါက်ကွဲသလို ဗွမ်း ကနဲ ဗွမ်း ကနဲ ။\nမဖြစ်ဘူး…..မြန်မြန်လုပ်မှ …. အရှိန်လွန်ပြီး ကိုယ့် ဆီ ရောက်လာရင် ဒုက္ခ ….။\nမောင်ဆာမိလည်း ရှေ့ မှာချိတ်ထားတဲ့ ကြွတ်ကြွတ်အိပ် နှစ်လုံးကိုအမြန် ဆွဲဖြုတ်ပြီး နောက်တည့် တည့်  က\nဆန်ပြုတ်ရောင်းနေတဲ့  အမျိုးသမီးကိုပေးလိုက်ပါတယ် ။ သူ့ ဘေးက ပြုစုနေတဲ့ အဒေါ်ကြီးက လှမ်းယူပြီး\nပြည့် နေတဲ့ အိပ်ကို လဲ ပေးလိုက်တာပေါ့  ။ အဲဒီ အမျိုးသမီးက နောက်ထပ်အန်နေပါသေးတယ် ။\n၆ x၁၂ ကြွတ်ကြွတ် အိပ် နှစ်လုံးပြည့် ပြီးတဲ့  အချိန်မှာ အန်တာ ခဏနားလို့  လက်ထဲမှာတာ့  စောစောက\nဆန်ပြုတ်ထုပ်ကြီး နှစ်ထုပ်နဲ့ပေါ့ ဗျာ ……။\nအဲဒါကပြဿနာဘဲဗျ ။ ကားက လှုပ်လှုပ် …ကြွတ်ကြွတ်အိပ်ကခတ်ပါးပါး …ပြုတ်များကျလိုက်လို့ကတော့\nကားတစ်စီးလုံး ကျန်(မ)ဆိုင် အိုးထဲရောက်သလို ဖြစ်တော့မှာ …။ မောင်ဆာမိလည်း ဒီအနံ့ တော့  နဲနဲ\nကြောက်တယ်လေ …။ ခက်တာက ကားပြတင်းပေါက်က ခတ်ကျယ်ကျယ်မဟုတ်ဘူး ။ လက်တစ်ဝါး\nစာလောက် ဆလိုက်ထိုး တံခါးလေးဖြစ်နေတာ ။ ပြီးတော့ အိပ်စင်အောက်ကပ်လျက် အမြင့်  မှာဆိုတော့\nဒီအမျိုးသမီးတွေနဲ့  အဆင်မပြေလောက်ဘူး ။ နောက်ပြီး… ကီလို တစ်ရာကျော်မောင်းနေတဲ့ ကား၇ဲ့့အပြင်\nဘက်ကို ဆန့် ကျင်ပြီး လွှင့် ပစ်ဖို့ဆိုတာ ကျွမ်းကျင်မှ ဖြစ်မှာလေ ။ ဒီတော့ မောင်ဆာမိပဲ စိတ်ညစ်ညစ်နဲ့\n“ ပေး ပေး ကျနော်ပစ်ပေးမယ် ” လို့ ပြောရတာပေါ့  ဗျာ ။ ဒီအထုတ်ပြုတ်ကျရင် ကိုယ်ပဲ အရင်ဒုက္ခ\nဒီလိုနဲ့  …..ကားဆရာကိုမျက်နှာချိုသွေးးပြီး အဆင်းအတက် တံခါးပေါက်ကို ဖွင့် ခိုင်းရပါတယ် ။\nပြီးတော့  ကျနော်တို့ ကားသမားတွေ စည်းမဲ့ကမ်းမဲ့ ကားမောင်းရင်းအမှိုက် ပစ်သလို ပစ်လိုက်ရပါတော့တယ် ။\nဒီလိုပစ်တတ်ဖို့ကလည်း လွယ်မယ်မထင်နဲ့နော် ….အပစ်မတော်ရင် အဲဒီဆန်ပြုတ်ရည်တွေက သင်္ကြန်ရေပက်\nလိုက်သလို ကီလို တစ်ရာနှုံးလောက်နဲ့ ကိုယ့် ဆီကိုပြန်လာမှာဗျ ။ ဒါနဲ့ ပြောရဦးမယ် …..ဆန်ပြုတ်လို့သာ\nပြောနေတာ ၊ တစ်ကယ်တော့ မုန့် ဟင်းခါးတွေဗျ ။ အခု ကျနော်တို့ဆီမှာသုံးနေတဲ့ ကြတ်ကြွတ်အိပ်က\nအဖြူရောင်အကြည်ဆိုတော့ အားလုံးကို မမြင်ချင်လည်း မြင်နေရတာပဲလေ ။ ပဲသီး ၊နံနံ နဲ့  ကုလားပဲကြမ်း\nကြော် တွေပါမြင်ရတဲ့အပြင် ငရုပ်သီးဖတ်နီနီလေးတွေလည်း ပါသေး ….။ စောစောစီးစီး လက်လုပ်ချဉ်တွေ\nစားပြီး ကားမူးတတ်တော့ အန်ပေမပေါ့ ဗျာ ။\nအဲဒါ နဲ့  မပြီးသေးပါဘူး …..နောက်ထပ် လေးခါလောက် အန်ပါသေးတယ် ။ အန် စရာဘာမှ မကျန်တော့မှ\nငြိမ်သွားတာ ။ မောင်ဆာမိလည်း ရှိစုမဲ့စု ခရီးဆောင်ထည့်လာတဲ့ ရှူဆေးအသစ်လေး ထုတ်ပေးပြီး\nနောက်ထပ် အန်တော်မူဦးမှာကို ရင်တထိတ်ထိတ်နဲ့ စောင့် နေရသေးတာပေါ့  ။ ဘေးနားက အိပ်မောကျ\nနေတဲ့ ကလီယိုပက်ထရာဘုရင်မကတော့ အတ္တလန္တာမြို့ ကြီးရေအောက် ရောက်သွားတာတောင် သီလိုက်\nဒီလိုနဲ့ဘဲ မောင်ဆာမိလည်း အန်ဖတ်ထုတ်တွေ ထရန်စပို့ လုပ်ရင်း ထောက်ကျန့်  လမ်းဆုံကိုရောက်မှန်းမသိ\nရောက်လာပါတော့တယ် ။ လမ်းဆုံမှာဆင်းပြီး အငှားကားပေါ်ရောက်တော့ ပြန်တွေးကြည့် မိတယ် …..။\nငါ ..ဘာတွေလုပ်ခဲ့ သလဲပေါ့  ….။ တကယ်တော့ …..ဒီခရီးစဉ်တလျေက် ကိုယ့်  အကျိုးအတွက်ပဲ ဦးတည်\nပြီးလုပ်ခဲ့တာပါ ။ ကိုယ့်  ကိုမှီနေရင် ကိုယ်လွတ်လွတ်လပ်လပ် အိပ်မရလို့ …. ….. အန် ဖတ်တွေ စဉ်မှာစိုးလို့\nပြီးတော့ …အန် ဖတ်ထုတ်ကြီးပွင့် ကျသွားရင် ကျနော်ကြောက်တဲ့ အန် ဖတ်နံ့ တွေ ကားထဲ မှာ ထွက်လာမှာ\nစိုးလို့ ……..။ ဒီလို ကိုယ်အဆင်ပြေဖို့ဘဲ ရည်ရွယ်ပြီး ကြိုးစားပန်းစား လှုပ်ရှားနေမိတာ ….။ ဒါပေမဲ့ …..\nကျနော့ရဲ့  ကိုယ်ကျိုးကြည့် ပြီး လုပ်ခဲ့တဲ့ လုပ်ရပ်ဟာ မထင်မှတ်ပဲ ကားပေါ်ကလူတွေအတွက် ကူညီဆောင်\nရွက်ပေးသလိုဖြစ်ခဲ့တယ်ဆိုတာကိုတော့ ကျနော် နောက်ကျမှ စဉ်းစားမိတာပါ ။ ပြီးတော့ ….ကျနော်\nကားပေါ်က မဆင်းမှီမှာ ကားမူးပြီးအန်ခဲ့တဲ့  အမျိုးသမီးလေးက “ ကျေးဇူး တင်လိုက်တာ ရှင်” တဲ့ …..\nလေးလေး စားစားကြည့် ပြီးပြောလိုက်တာ …..။ တကယ်တော့ ….ကျနော်ဟာ သူ့ ကိုကူညီခဲ့တာမဟုတ်ဘဲ\nကိုယ့်  ကိုယ်ကို အဆင်ပြေဖို့ ဆောင်ရွက်ခဲ့တာမို့ …….\nသူများအကျိုးဆောင် ကိုယ့်အကျိုးအောင် လို့ သတ်မှတ်ပါတယ်။\nတစ်ကယ်တော့ အားနာတယ်ဆိုတာကိုက ကြောက်တယ်လို့ မပြောချင်လို့ စကားလုံးပြောင်းသုံးလိုက်တာဗျ… ကိုဆာမိရ..။ ခုပဲကြည့် ဆန်ပြုတ်တွေ ကိုယ်ဆိလာစင်မှာစိုးလို့ ဆန်ပြုတ်ထုတ်ကို လွှင့်ပေးနေတာမဟုတ်လား …။ ဒါက နီးနီးကပ်ကပ်မို့ လာစင်မှာကြောက်တာလေ………။ မစင်လောက်တဲ့အကွာအဝေးကနေဆိုရင် ခင်ဗျားဘယ်ကြောက်တော့မလဲ………။ ဒါဆို ခုလိုလုပ်ပေးပါဦးမလား လို့ ကျွန်တော်စဉ်းစားနေမိတယ်…….\nစောစောစီးစီး ဆန်ပြုတ်အကြောင်းပြောရတာ အားနာစရာ ဟဲဟဲ\nအဘနီပြောသလို အဟဲ :hee:\nအမှန်ဘဲဗျ။ ဝေးများဝေးနေလို့ ကတော့ပြန်အိပ်နေမိမလားပဲ\nဒါကြောင့် ကျေးဇူး တင်ပါတယ်ပြောတော့ကိုယ့် အကြောင်းနဲ့ ကိုယ်\nအဟီး…… စောစောစီးစီး အကို့ Post ဖတ်လိုက်တာ၊\nလည်ချောင်းထဲက ကော်ဖီတွေတောင် ယားကျိကျိ ဖြစ်သွားတယ်!\nဖတ်ရင်း ဖတ်ရင်း သရုပ်ဖော်ကောင်းလွန်းလို့\nအစ်ကိုဦးကျောက်နဲ့  ကိုပေရေ\nမနက်စာနဲ့  တိုးသွားတာ ခွင်လွှတ်ဗျာ ဟဲဟဲ\nအတ္တကိုပေါ်လွင်အောင်ရေးရင်း အရှိန်လွန်သွားလို့ ဗျို့ \nမှောက်များကျရင်တော့တွေးရဲဘူး ဟဲဟဲ\nမထင်မှတ်ပဲ ကူညီခွင့် ရလိုက်တာပေါ့ နော် အံဖတ် တွေ ပွင့်မသွားတာတော်သေးတယ်ဗျာ\nကိုယ့်အကျိုးဆိုပေမဲ့လဲ သူများလဲအကျိုးရှိတော့ ကူညီရတာ အဆင်ပြေကျေနပ်စရာဖြစ်သွားသားဘဲ …\nကြည်ဆောင်းဆို ရွံနေတာနဲ့ဘဲ ကူညီနိုင်ပါ့မလားမသိ …\nကိုဆာမိတော့ ချီးကျူးမိပါရဲ့ ….\nအံနေလို့ နောက်ကနေကျောဖိပေးနေရင်း ကိုယ်ပါပျို့လာပီးအံတော့တာဘဲ…\nအားလည်းနာပါရဲ့  ။နေ့ လည်စာနဲ့  ဘယ်သူတွေတိုးဦးမလဲမသိဘူး ဟဲဟဲ\nကျနော်လည်းကြောက်လို့ ဗျို့  အဲဒါကြီးမှောက်ကျရင် သွားပြီ\nကြည်ဆောင်းနဲ့  ခရစ်တယ်လိုင်းရေ\nကျေးဇူးတင်မစောနဲ့ ဗျ ။ အဲဒါကိုယ်ကျိုးကြည့် တာလေ\nဒီသဘောတွေလူ့ လောကထဲ ကြုံရလွန်းလို့ ဗျာ\nလောလောဆယ်ဆယ်တော့ဖတ်သူအားလုံးကို အားနာပါတယ်ဗျာ\nအမလေး ko surmi ရယ် အံဖတ်ကိုများ သေချာခွဲခြမ်းစိတ်ဖြာခဲ့ရတယ်လို့ colour တောင်ခွဲခဲ့သေး ……\nဘယ်လိုပဲ ဖြစ်ဖြစ်ပါ ကိုယ့်အမျိုးလဲ မဟုတ်ပဲ ဆန်ပြုတ်ထုပ် ကိုင်ပြီးသွားလွှင့်ပစ်ပေးတာတော့ နည်းနည်းနောနော မရွံတတ်တဲ့ သတ်တိ နော် ကျွန်တော်လဲ ကားလုံးဝ မမူးတတ်ပင်မဲ့ အဲဒီအထုပ်ကြီးသာ ဆွဲပေးရရင် ကိုယ်ကိုတိုင် ဆန်ပြုတ်ရောင်းမိမယ်ထင်တယ်၊\nကိုဆာမိတစ်ယောက် ကားစီးရင် ကယ်ရီပါလုပ်လာတာကိုး။\nဆန်ပြုတ်ကယ်ရီလေ အကျိုးအမြတ်ကတော့ အိပ်ရေးပျက်ပေါ့ဗျာ။\nဒါပေမယ့် ကိုယ့်အတွက်ဘဲဖြစ်ဖြစ် သူ့အတွက်ဘဲဖြစ်ဖြစ် ပြုလိုက်တဲ့ကိစ္စရပ်က\nသူရော ကိုယ်ရော အဆင်ပြေကြတယ်ဆိုရင်တော့ ဤလုပ်ရပ်သည် ကောင်း၏လို့ခေါ်စေသတည်း။\nကိုယ့် အကျိုးတွက် လုပ်ပေးခဲ့ တယ် ဆိုပေမဲ့ ဆန်ပြုတ်ထုပ်ကြီး ကိုယ်တိုင်ကိုင်ပြီး ပစ်ပေး တာကို က ချီး ကျူး စရာကောင်းနေ ပါပြီ။ ကျမ သာ ဆိုရင်တော့ တစ်ကားလုံး နံ သွား မှာ စိုး လို့ ဒါရိုက်ဘာ ကို ပြော ပြီး ပစ်လိုက် ပါလား ဟင် လို့ ကာယကံ ရှင်တွေ ကို ဆရာ ကြီး ပဲ လုပ် မိ မှာ သေချာ တယ်။\nအလုံ ပိတ် ကားပေါ် မှာ အဲ လို ဖြစ်ခဲ့ ရင် တော်တော် ဒုက္ခ ရောက်တယ်။ ကျမ တို့ ပုဂံ က ပြန်လာ တုန်း က မိန်းမကြီး တစ်ယောက် ကားပေါ် မှာတင် ဆို ဖာကို အိမ်သာ မှတ် ပါလို့ လုပ်ချ လိုက် တာ တစ်ကား လုံး နေစရာ ကို မရှိဘူး။ အဲကွန်း ဖွင့် ရက် နဲ့ ပဲ မှန်တံခါးတွေ အကုန် ဖွင့် ပစ် ရ တယ်။ ကားသမားတွေ လည်း ပါလာတဲ့ စပရေးတွေ ဖျန်း ၊ နဲ့ နာရီ ၀တ်လောက် ဒုက္ခခံ လိုက် ရတယ်။\nအခုသုံးနေတဲ့ ကြွတ်ကြွတ်အိပ်တွေက ဖြူကြည်ပါးလေ မမြင်ချင်လည်းမရ ပေါ့။\nရွံ သမှ သိပ်ရွံ ဗျ။ ပွင့် ကျသွားမှာကြောက်လို့ဟဲဟဲ\nကယ်ရီခမရတဲ့ ကယ်ရီလေ ။ကားကလှုပ်လှုပ် အထုတ်ကြီးကတရမ်းရမ်းနဲ့ \nမြင်သာကြည့် လိုက်တော့ အစ်ကိုရေ\nကျနော်လည်း ရေးရင်းနဲ့ ပြန်မြင်ယောင်ပြီး ဂလုဂလု ဖြစ်ချင်သားဗျ\nကားသမားဘဝတုန်းက ကြွတ်ကြွတ်အိပ်နဲ့ ထုပ်ပြီးထားခဲ့ တဲ့ သူတို့ အထုတ်ကြီးကို\nညဖက်ကားပေါ်အိပ်တော့မမြင်မစမ်းနဲ့  တက်နင်းမိတာ အဲသလို ပဲဗျ\nကိုယ့်ကိုယ်ကိုယ် အဆင်ပြေဖို့ ဆောင်ရွက်ခဲ့ပေမဲ့\n( ။ တကယ်တော့ ဒီခရီးစဉ်တလျေက် ကိုယ့်  အကျိုးအတွက်ပဲ ဦးတည်ပြီးလုပ်ခဲ့တာပါ ။\nကိုယ့်  ကိုမှီနေရင် ကိုယ်လွတ်လွတ်လပ်လပ် အိပ်မရလို့ အန် ဖတ်တွေ စဉ်မှာစိုးလို့\nပြီးတော့ အန် ဖတ်ထုတ်ကြီးပွင့် ကျသွားရင် ကျနော်ကြောက်တဲ့ အန် ဖတ်နံ့ တွေ ကားထဲ\nမှာ ထွက်လာမှာစိုးလို့ ……..။ )\nကောင်းလေစွ ကောင်းလေစွ ကောင်းလေစွ\nဒါဂဒီလိုစိဒယ် ဒဂါဆာမိရဲ့ ( ခရက်ဒစ် စိန်ဗိုက်ဗိုက် )\nဝါသနာ ဗီဇ အကျင့်ဆိုတဲ့ အကြောင်းတွေ သတ္တဝါတွေမှာ သူ့ကဏ္ဍနဲ့သူ ကိန်းနေတတ်တယ်\nစေတနာက အရင်လှုံ့ဆော်တယ်လို့ မှတ်\nဆိုခြင်တာက ကိုယ်ဒုက္ခရောက်မှာကို ကြောက်သွားတာက သူဆံပြုပ်ဝေါ့ နေတဲ့အချိန်မှာ\nကိုယ်တစ်ကယ်လုပ်တဲ့အချိန်မှာ ကိုယ့်ထိမှာကြောက်လို့ လုပ်တာမဟုတ်ဘဲ\nသူ့အကျိုးဆောင်ခြင်း စေတနာက ဦးဆောင်ခဲ့တယ်လို့ အမှန်မြင်တတ်ရမယ်ကွဲ့\nမှတ်သားသွားပါ့ မယ် ဦးဇင်းဘပုရယ်\nကျုပ်မှာလဲ ကားသမားဘဝကခံရတာတွေများလွန်းလို့ ပါ ဟဲဟဲ\nအဲသည်တုန်းက ကျုပ်ကားထဲမှာတိတ်တိတ်လေး ခရီးသည်တစ်ယောက်က\nအီး ထုတ်ကြီး ထားခဲ့ တာဗျ ။ ကျုပ်တို့ မှာ ပြောမပြချင်လောက်အောင်ပဲဗျို့ ။\nမအိ မေဖလားဝါး နဲ့  ခိုင်ခိုင်ရေ\nနေ့ လည်စာအမှီ ရွံ့ စရာတွေ ဖတ်လိုက်ရတာ အားနာလှသဗျာ ။\nကျုပ်ကလည်း ပြောရင် အဲသလိုကြီးဆိုတော့ဟဲဟဲ\nအဖွဲ့  အနွဲ့  မှားသွားတယ်ဗျို့ \nနောက်ဆို ကျုပ်တင်တဲ့ ပို့စ်တွေ ရှောင်ဖတ်ကြမယ်ထင်တယ် အဟဲ\nကိုဆာမိရယ် ကိုယ်ကျိုးအတွက်လုပ်တယ်ပြောပြော ကျွန်မသာဆို ဒီလိုလုပ်နိုင်ဖို့ အင်းးးးးးးးးးးးး\nစဉ်းစားကြည့်တော့ မလုပ်နိုင်လောက်ဖူးထင်ပါရဲ့ ကိုဆာမိရဲ့လုပ်ရပ်ကို ချီးကျူးမိပါတယ်.။\nဟမလေး … ဦးဦးစာမိရယ် .. ပျစ်ပျစ်နှစ်နှစ်ရေးထားလိုက်တာ … အခုတောင်စားပြီးတာတွေပြန်အံချင်လာ ပီ ….\nကားမူးပြီး အံတဲ့လူနဲ့ ကြုံရင် အရမ်းစိတ်ညစ်တယ်။\nအဲဒါကြောင့် ကိုယ်နဲ့ခရီးအတူသွားတဲ့လူက မူးတတ်ရင် ကိုဆာမိလိုပဲ ကိုယ့်အတွက်တွေးပြီး ခရီးဖော်ကို အထူးဂရုစိုက်ပေးလိုက်တယ်။\nအပြင်မှာလည်း တော်တော်တိုက်ပွဲတွေနွဲခဲ့ ရပုံပဲ\nအဲဒါပဲဗျ ။ ကိုယ်ကမဖြစ်သော်လည်း ဖြစ်တဲ့ သူတွေနဲ့ ဆိုတော့ \nဒါကြောင့် ပြောကြတာ လူအကြောင်းသိချင်ရင် ခရီးအတူတူသွား တဲ့\nကိုဆာမိရေ ကျမကိုယ်တိုင်လည်း မူးတတ်သူမို့ အန်ပြီဆို ဘေးလူတွေကို အားနာလှပါတယ်။ ခုတော့ ဆေးကို ဂရုတစိုက်သောက်တာမို့ နည်းနည်းပါးပါး မူးတာကလွဲလို့ မအန်တော့သလောက်ပါ။\nတော်သေးတာက မိသားစုနဲ့ပဲ ခရီးထွက်ဖြစ်တာများလို့။\nခရီးသွားရင်းကြုံရတာတွေက တခါတလေ ပျော်စရာကောင်းသလို စိတ်လည်းညစ်ရသဗျ\nကျုပ်က အမြဲလိုလိုခရီးတွေနဲ့ ကြုံခဲ့ လေတော့ရိုးနေသလိုပါပဲ ။တကယ်တော့ ခရီးသွား\nရတာကိုပဲပျော်နေတာပါ ။ ဒါနဲ့ ဒေါ်ပုခ်ျလည်း တောင်ငူနဲ့  အဆက်အသွယ်ရှိမယ်ထင်တယ်\nဆုံးတဲ့ ထိလာဖတ်ပေးတာ ကျေးဇူးလည်းတင်တယ် အားလည်းနာပါတယ်ဗျာ\nပြောချင်တာတွေ ရှုပ်ကုန်လို့ ပါ ဟဲဟဲ\nတောင်ငူသူ ကိုဆာမိရဲ့ ၈ လေးလုံးစတဲ့နေ့မှာမှ ရထားကြီးစီးလို့ မန်းမြေကို ခြေချပြီး မန်းသူဖြစ်ခဲ့တာ။ မွေးဇာတိပေမဲ့ ငယ်လွန်းလို့ ဘာဆို ဘာမှ မမှတ်မိပါဘူး။ ဇာတိခြံအကျယ်ကြီးလည်း ရောင်းပစ်ခဲ့လို့ အပြီးပြောင်းခဲ့ကြတာပါ။ တနှစ်တခါတော့ ပြန်လည်ဖြစ်တယ်။ ပြီးခဲ့တဲ့ ရက်ပိုင်းကမှ ပြန်လာတာပါ။ ဘုန်းကြီး မွေးနေ့ အလှူသွားခဲ့တာ။\nဒီအချိန် မင်းကွတ်သီးတွေ လှိုင်နေတာမို့ ၀ယ်ရတာ အားရပါးရပါ။\nမနက်က ဖွင့်လိုက်သေးတယ်.. အောက်က ကွန်မန့်တွေဆီ ဖြတ်ကနဲအကြည့်ရောက်တော့မှ ဆန်ပြုတ်ဆိုတာကို သဘောပေါက်သွားတာနဲ့ မဖတ်သေးဘဲ ထားတာတာ..\nအခုဖတ်ကြည့်တော့မှ ထင်ထားတာထက် ပိုဆိုးတယ်…သေသေချာချာကြည့်ပြီး ရေးထားတာပဲ…သရုပ်ဖော်ထားတာ…\nဘာဘဲပြောပြော သူတို့အကျိုးရှိသွားတာဆိုတော့ သာဓုပါနော်။\nနောက်ပြီး ကိုဆာမိရဲ့ ဟန်မဆောင်တမ်း ကိုယ့်စိတ်ကိုယ် analysis ခွဲခြမ်းဝေဖန်လိုက်တာလေး သဘောကျမိပါရဲ့။\nကျမ ဝေါဟာရသစ်တွေလည်း တစ်ထောကြီးရလိုက်တယ်။\nဒါထက် အိပ်ငိုက်တဲ့ကောင်မလေး က သုံးကျပ်တိုး၊ငါးကျပ်တိုးဆိုတာတော့ ဒုံးဝေးတဲ့ကျမ မသိပြန်ဘူး။\nယူတယ်ဆိုတာကဒီလိုပါ ။ အိပ်စက်အနားယူ ဆိုတဲ့  ယူ နဲ့  အရပ်ထဲမှာ အတိုးနဲ့ \nငွေချေးယူတာကို ခိုင်းနှိုင်းပြီး ဟာသစွက်ပြီး ရေးလိုက်တာ ။ဒေသန္တရ သုံးဖြစ်လို့ \nရုတ်တရက် နားမလည်ဖြစ်သွားတာပါ ဟဲဟဲ ။ ကျေး ကျေး\nဗျို့  ကိုမိုးတိမ်\nကွန်နက်ရှင်ကတော့ဆိုးတယ်ဆရာရေ့။ ဟိုနေ့ ကလည်း တစ်နေ့ လုံးရေးမရဖြစ်နေတာ ။\nဘာပဲရေးရေး ကျေးကျေးဗျို့ \nအားပေးသွားပါတယ်ဗျာ။အစက ကွန်မန့်ပေးခဲ့တာ အများကြီးရေးထားခဲ့တာပါ။\nအခုတော့ ထပ်ရေးဖို့စိတ်မပါတော့ဘူး ဦးဆာမိရေ…….\nဟုတ်တယ်နော်…အဲ့လိုပဲ တွေးမိတယ်..’အတ္တနည်း’ ပြီး ‘ပရကဲ’ သွားလို့သာလေ..နောက်မဆို\nဘယ်လုပ်ပေးပါ့မလဲ….ချွမ်ပြေး၊ဆပေါင်ထင် သွားတယ်ဆိုတာ မထောင်ပင်…အတိသယ၀ုတ္တိ\nအလင်္ကာများလား…မိန်းမဖတ်မိရင် အမျက်တော်ရှမှာမို့ ပြန်ဖြည်ထားတာမှုတ်လား…\nအရေးအသား၊အကြားနဲ့တော့ မရွံတတ်ဘူး…လက်တွေ့ကျကျမြင်ရမှ ရွံတတ်တာ….\nဒါကြောင့် ဒီလိုလူလည်း ရှိသေးလို့ ဆက်ရေးပါလို့..:)..နောက်ပြီး ပဒေသာကပွဲကြီးကတော့ အတော်ကောင်းတယ်ရှင်..အားတွေလည်း အတော်စိုက်ထုတ်ခဲ့ရမယ်…ဒါပေမယ့် အရမ်းရှည်\nသွားတော့ ဖတ်ရတာအတော်ကြာပြီး လေးသွားသလားလို့ပါ…မိဘမေတ္တာဘွဲ့တွေ၊ရသတွေ စာပေဆုလွဲခဲသလို ပီပီပြင်ပြင်ဟာသ၊လွှတ်ကောင်းသရော်စာတွေလည်း(ဟာသကြိုက်သူမို့)\nရဲအောင် အကယ်ဒမီရသလို စာပေဆုရစေချင်တာ အမှန်ပါ….ကျန်တဲ့ ပညာပေး၊ကျန်မာရေး\nပညာပေးတွေလည်း နှစ်သက်လို့ အကုန်မျှရစေချင်ပါတယ်…..\nကားပေါ်မှာ အီးထုပ်ကြီးထားခဲ့တာဖတ်လိုက်ရတော့ ဘာရယ်မသိ အသံထွက်ပြီး ရယ်လိုက်\nမိတယ်…သူများတွေက ရွံနေတာ..ကိုယ်က ရယ်နေတာ…အဲတော့ ကိုsurmi ရိက္ခာထုပ်လို့\nမှတ်လိုက်ပြီး အိမ်ကိုတောင် သယ်သွားသေးတယ် မှုတ်လား\nကိုယ်ရစေချင်တဲ့သူတွေထဲက တစ်ယောက် စရသွားလို့လည်း ပျော်ပါတယ်…\nနောင်များတော့ ပထမ ရပါစေ….\nလထူနှင်းနှင်းလုပ်လိုက်လို့ ကိုဆာမိ ဂျာလည်ရိုက်သွားရတယ်…ဆောရီးပါ..\nဒီပို့စ်လေးကို လုံးဝမရွံမရှာဘဲ(အများနဲ့မတူ) ဖတ်ခဲ့တာနဲ့တင်\nကျနော်တို့ အမှားကောင်းလိုက်တာ ကိုပေါက်ကြီးတောင်ကမန်းကတန်း